Sønderborg Kommune overvejer at tilslutte sig sagsanlæg mod staten\n15.03.2019 kl. 09.15\nSønderborg Kommune overvejer at tilslutte sig sagsanlæg mod staten\nSønderborg Kommune kan blive den næste kommune, der går med i sagsanlæg mod staten i sagen om fejl i udligningsordningen.\nPå et møde onsdag i Sønderborg Kommunes Økonomiudvalg skal medlemmerne tage stilling til, om man ønsker at være en del af sagsanlægget. 17 kommuner har allerede tilsluttet sig sagen om fejl i udligningsordningerne. Kommunerne mener, at manglende registrering af uddannelsesniveau har betydet, at staten har udbetalt for lidt i udligning, forklarer borgmester, Erik Lauritzen (S):\n– Det handler om at sikre de værdier, som rettelig tilhører Sønderborg Kommune. Vi så allerhelst en politisk løsning på det her, men det er ikke lykkedes at nå til enighed med landspolitikerne. For at sikre, at sagen ikke forældes, er vi derfor nødt til at lægge sag an nu.\nSagen handler om årene fra 2017 og frem, hvor Sønderborg Kommune ifølge beregninger har krav på et tocifret millionbeløb. Det vil man nu forsøge at få udbetalt via sagsanlægget:\n– Det huer mig ikke, at vi er nødt til at lægge sag an mod staten. Det er ikke den måde, vi vil samarbejde på, men i dette tilfælde har det ikke været muligt at lave en politisk aftale. Så med forældelsesfristen lige om hjørnet er vi nødt til at handle nu og starte sagen. Men det er ingen hemmelighed, at jeg stadig håber på en politisk aftale om sagen,siger Erik Lauritzen.\nFejlen opstår, når den årlige udligning skal udregnes. Her er blandt andet uddannelsesniveau én af de faktorer, der påvirker beregningen. Her er "Uoplyst uddannelsesniveau" blevet talt med som ingen eller lav uddannelse, og det har påvirket beregningen. Dermed har en række kommuner primært i provinsen ifølge sagsanlægget fået udbetalt for lidt i udligning.\nArbejdet med at forberede det fælles sagsanlæg forventes at gå i gang i løbet af marts måned. Det er Hjørring Kommune, der koordinerer sagsanlægget på de deltagende kommuners vegne. tek@kl.dk\nSvar på dette indlæg: Sønderborg Kommune overvejer at tilslutte sig sagsanlæg mod staten Felter med * skal udfyldes


I vinpraktik i Californien – Københavns Universitet\nI vinpraktik i Califor...\nStuderende på bacheloruddannelsen Fødevarer og ernæring med studieretningen Fødevareingeniør har mulighed for at tage i individuel praktik, hvor de selv finder en praktikplads hos en fødevarevirksomhed. Det har Emilie Urban Sloth gjort. Hun har været i vinpraktik hos Wise Villa Winery i Californien. Vi har talt med hende om, hvorfor fokus skulle være på vin, og hvad opholdet bød på.\nEmilie i vinpraktik i Californien.\nAf Charlotte Bauer Munch-Andersen, studentermedhjælper på FOOD.\nHvorfor har du valgt at tage din praktik i udlandet?\nDer var flere forskellige grunde til, at jeg ville til udlandet. Jeg havde lyst til at opleve en fødevareproduktion i et andet land, arbejde i og opleve en anden kultur, udfordre mig selv, og så ville jeg gerne forbedre mit engelsk.\nHvordan kom du frem til, at du skulle i vinpraktik?\nFørst og fremmest ville jeg i praktik, fordi jeg har lettere ved at lære praktisk end teoretisk. Jeg ville væk fra skolebænken og ud i produktionen for at teste, om det nu også virkelig var det, jeg gerne ville med min uddannelse. Det var også derfor, jeg valgte specialiseringen Fødevareingeniør, hvor praktik er obligatorisk. Jeg har altid haft en stor interesse for vin, som er et spændende og meget komplekst produkt, og jeg vil gerne specialisere min kandidat i fermentering og gær med særligt fokus på vin, så det virkede som en oplagt mulighed for at lære mere, inden jeg valgte min kandidat.\nHvordan ser en typisk dag ud på en vingård?\nDagene varierer – især i høstsæsonen, som er den travleste periode på en vingård. Det er også typisk i høsten, man kan komme i praktik på en vingård, eftersom det er her, der er brug for ekstra hjælp. Det, synes jeg personligt, er superfedt. Man har en masse forskellige arbejdsopgaver, og der er aldrig et kedeligt øjeblik. Men man skal være forberedt både fysisk og mentalt, da man får nogle lange arbejdsdage på 10-14 timer med en masse rengøring og hårde fysiske opgaver.\nHvad fik du tiden til at gå med, når du havde fri?\nEftersom man har meget lange dage, og man for det meste også arbejder i weekenderne, er det ikke meget fritid man har i selve høsten. Men den fritid vi har haft, har vi brugt på vinsmagninger hos andre lokale vinproducenter, ture til nærliggende byer, koncerter, events og en masse vandring i en fantastisk natur. Derudover havde vi noget pause inden høsten, som kom ind senere end forventet, hvor vi tog en road trip i nord Californien og Oregon.\nHvilke forventninger havde du til praktikken, og blev de indfriet?\nJeg forventede, at der ville være en del rengøring efter at have snakket med studerende, som havde været i praktik, og den forventning blev helt sikkert indfriet! Jeg havde ikke regnet med helt så lange dage, men har været rigtig heldig at arbejde i et rigtig godt team af mennesker og bo hos en rigtig god familie, som har gjort det meget nemmere. Jeg har fået meget frie hænder og har bl.a. fået lov til at lave nogle personlige projekter og komme med ideer til produktionen, som har været vildt fedt. Jeg havde ikke regnet med, at jeg ville få så meget indflydelse, som jeg fik.\nHar du nogle gode råd til andre studerende, som gerne vil i praktik i udlandet?\nGå i gang i god tid! Der er mange praktiske ting, man ikke tænker over – fx ansøgning om visa, bankregistrering, godkendelse af praktiksted etc. som tager længere tid, end man tror. Brug også god tid på at søge legater! Ansøgningsprocessen kan virke uoverskuelig, men det kan virkelig betale sig!


Renseservice - Tøjrens og tøjvask hos renseri i Tune, Roskilde.\nHjem \_ Find Texpert \_ Tune \_ Renseservice | Tip en ven\nTexpert Tune - Roskilde udfører dagligt vask & rens for alle..\nTexpert er en frivillig kæde af førende selvstændige renserier, hvor vi har indført en ensartet, høj standard. For dig betyder det, at du altid kan være sikker på kvaliteten - på alle områder. Hos os får du bl.a. ærlig , troværdig rådgivning - og hurtig levering.\nDu kan overlade hele plejen af dine textiler til os - vi finder altid den korrekte behandling. En professionel rensning er ofte langt mere skånsom end vask - og det forlænger bl.a. levetiden på dit tøj. Hvis overtøjet skal imprægneres, bukserne er gået op i sømmen , eller der er røget en knap, så klarer vi også det - alt sammen som en del af vores textilplejeprogram, som også omfatter salg af e ksklusive læder - og textilplejemidler.\nRen samvittighed med Texpert Tune.\n- Det er bare naturligt - hos Texpert Tune.\nKvaliteten kan du stole på - også hvis noget går galt. Derfor er vi tilsluttet en forsikringsordning og behandler hurtigt og seriøst alle reklamationer. Hvis vi er skyld i en uoprettelig fejl, yder vi dig erstatning. I tvivlstilfælde er vi naturligvis underlagt Forbrugerstyrelsens afgørelser. Det giver dig ekstra tryghed, når du vælger Texpert Tune - Roskilde.\nKontakt Texpert Tune og hør mere om renseservice


Stabilt forbrug på markedsføringen | Berlingske Business\nStabilt forbrug på markedsføringen\nDanske selvstændige vil bruge det samme beløb næste år på markedsføring, som de har gjort de\nseneste 12 måneder.\nDet viser en ny undersøgelse fra analysevirksomheden Zapera foretaget for ASE, A-kassen for\nStørstedelen af de selvstændige i undersøgelsen har mellem 0 og 10 ansatte, og uanset\nantallet af ansatte er tendensen i undersøgelsen, at markedsføringsbudgettet vil være på samme niveau de\nnæste tolv måneder set i forhold til de seneste tolv måneder. Og billedet er det samme, hvis man gør det\nop på brancher.\nGodt 61 pct. af de selvstændige påregner, at deres forbrug på markedsføring vil\nvære status quo i forhold til de seneste tolv måneder.\nKun 27 pct. påregner et større markedsføringsbudget.\nAf disse findes en trediedel i IT- eller tele-branchen, og det finder IT-Brancheforeningen særdeles positivt. Specielt på\nbaggrund af den megen turbulens som ikke bare den hjemlige, men hele den internationale IT-branche har oplevet de seneste par år.\nMen samtidig synes foreningen også, at det er en logisk udvikling.\n- De små virksomheder, som er tilbage i IT-branchen,\nstår utrolig stærkt. De har overlevet de seneste to-tre års turbulens i branchen og er derfor nødt til at\ngøre omverdenen opmærksomme på sig selv, siger kommunikationschef Henrik Egede, IT-Brancheforeningen, til ErhvervsBladet.\nøgede opmærksomhed skyldes ifølge Henrik Egede, at de små IT-virksomheder er nødt til at satse på\npartnerskaber med de lidt større udbydere på markedet. Det skal ske i form af produkter, der kan bruges sammen med de\n- Og det kræver synlighed i form af øget markedsføring, understreger Henrik Egede.\nvirksomhederne i overvejende grad generelt satser på det samme markedsføringsbudget i i de næste tolv måneder,\nkan Torsten Lehrmann godt nikke genkendende til. Han er ansvarlig for mediebureauet Mediaedge:cias printafdeling. Mediebureauet rådgiver\nbåde små og store virksomheder i deres brug af markedsføring og forhandler ligeledes med medierne på vegne af\n- Niveauet for virksomhedernes markedsføringsbudgetter vil ligge på samme niveau i 2003, som det\nhar gjort i 2002. Men det er vigtigt at pointere, at med det marked, vi har i dag, er det vanskeligt at kigge mere end en måned\nfrem i tiden. Det dækker over meget store udsving i de enkelte måneder, men umiddelbart vil jeg sige, at det bliver status\nquo i 2003, siger Torsten Lehrmann.\nASE er dog ikke særlig tilfreds med udsigten til, at de selv-stændige vil bevare\nderes nuværende markedsføringsbudget. Specielt fordi undersøgelsen også viser, at godt hver tredie selvstændig\nbruger under 1000 kroner om året på markedsføring.\n- Set i lyset af at godt 16.000 starter egen virksomhed\nhvert år, og at vi efter tre år ser, at 5000 af disse er lukket, er dette budget alt for lille. For hvordan skal virksomheden\noverleve, hvis den ikke gør omverdenen opmærksom på virksomhedens produkter, siger kommunikationschef i ASE, Ulrik\nHan opfordrer derfor de selvstændige til ikke bare at bruge øre-til-mund metoden for at blive kendte,\nmen også deciderede salgsstøttende materialer i deres markedsføring.


Generel beskrivelse værdipapirer - PDF\nDownload "Generel beskrivelse værdipapirer"\n1 Generel beskrivelse af værdipapirer Højevej 18 Astrup 6900 Skjern Tlf Fax Bank reg. nr CVR-nr\n2 Indholdsfortegnelse Side 1. Indledning 3 2. Obligationer 3 3. Aktier 5 4. Investeringsforeningsbeviser 6 5. Strukturerede produkter 7 Okt.2007 Side 2 af 8\n3 Generel beskrivelse af værdipapirer Indledning I andelskassen kan du som udgangspunkt frit vælge, hvordan du vil investere dine penge. En begrænsning er dog f.eks. gældende lovregler om pensionsmidlernes placering. Du har således fuld indflydelse på, hvordan dine midler investeres, og dermed hvordan de forrentes. Selv om det er dig, der bestemmer, hvor du vil placere dine investeringer, har pengeinstitutterne en række tilbud om investeringsrådgivning og service, når opsparingen skal placeres. Tilbudene dækker fra det ene yderpunkt - hvor du beslutter det hele - til det andet yderpunkt, hvor du får en konkret anbefaling fra os om en given transaktion. Umiddelbart kan man tro, at det blot gælder om at investere efter det højest mulige afkast og for eksempel købe aktier for hele opsparingen. Der er imidlertid det problem, at højt afkast bliver fulgt af høj risiko. Med høj risiko menes i denne sammenhæng, at kursen (værdien) på værdipapirerne kan svinge meget fra år til år. Det er derfor vigtigt at afpasse investeringerne efter personlige forhold, blandt andet efter det tidspunkt, hvor du forventer at skulle bruge pengene (f.eks. pensionstidspunktet), og efter hvor stor risiko, der ønskes på investeringerne. Investering for lånte midler Det er muligt at investere i værdipapirer for lånte penge det kaldes en gearet investering. Gearede investeringer kan forøge muligheden for at få et højere afkast, men omvendt er gearede investeringer også mere risikofyldte. Dette skyldes, at man risikerer både at tabe sit eget indskud samt det lånte beløb. I en situation med tab på investeringen, straffes man således dobbelt, idet man skal betale rente på hele lånet og samtidigt har tabt penge på investeringen. Jo højere renten er, jo lavere er fordelen ved at investere for lånte penge. OBLIGATIONER Generel beskrivelse af obligationer En obligation er et gældsbevis, hvor udsteder af obligationen f.eks. et realkreditinstitut eller den danske stat forpligter sig til at betale obligationsgælden tilbage til investor ud fra en på forhånd aftalt plan. Det beløb du investerer i en obligation, kan således sammenlignes med, at du yder et lån til den, der har udstedt obligationen. Obligationsudstederen får således stillet kapital til rådighed svarende til det beløb, du har købt obligationer for. For denne tjeneste betaler obligationsudstederen dig en løbende rente. Afkastet på en obligation falder således i form af rente og en eventuel kursgevinst. Obligationer har forskellige effektiv rente, der afhængig af bl.a. løbetiden, den pålydende rente og udsteder. Oftest er renten højest på de længst løbende obligationer og lavest på de helt korte, og som regel er renten højere på en virksomhedsobligation end på en sikker statsobligation. Men en række andre faktorer spiller ind på prisdannelsen på obligationer, ligesom der kan udregnes en række nøgletal på de enkelte obligationsserier. For dig som investor er særligt tre typer af obligationer interessante: Statsobligation: Obligationer udstedt af en stat - oftest for at finansiere et underskud på statsfinanserne. Afkastet består af de løbende rentebetalinger samt eventuelt kursgevinster. Statsobligationer kan ikke indfries før tid, da de typisk er stående lån. Løbetiden kan ligge i intervallet fra 1 år til 30 år, og renten kan enten være fast eller variabel. Okt.2007 Side 3 af 8\n4 Realkreditobligation: Obligationer udstedt af et realkreditinstitut. Sikkerheden består i realkreditinstituttets reserver og pant i fast ejendom. Afkastet består af de løbende rentebetalinger og en eventuel kursgevinst. Obligationens udløbsdato fremgår af obligationen og kendes således på forhånd. Det er dog ikke altid du kan regne med obligationens løbetid, da visse obligationer kan indløses til kurs 100 før tid. Dette sker ofte i forbindelse med konverteringer af realkreditlån. I dag udstedes mange forskellige typer realkreditobligationer og sandsynligheden for at en obligation udtrækkes afhænger bl.a. af obligationstypen og renteudviklingen. Løbetiden kan ligge i intervallet fra 1 år til 30 år, og renten kan enten være fast eller variabel. På visse typer obligationer er der mulighed for afdragsfrihed i en del af obligationens løbetid. På disse obligationer er kursen som regel højere end på lignende obligationer, hvor der afdrages i hele løbetiden. Virksomhedsobligation: Store virksomheder anvender obligationsmarkedet som et supplement til traditionelle banklån, da de herved får adgang til en langt større investorkreds. Der stilles sædvanligvis ikke sikkerhed for virksomhedsobligationerne. Afkastet består også her af de løbende rentebetalinger og en eventuel kursgevinst. Virksomhedsobligationer udstedes typisk som stående lån med en løbetid fra 1 til 30 år, og renten kan enten være fast eller variabel. Risici ved obligationer Der er grundlæggende tre risici ved investering i obligationer: Kreditrisiko Kursrisiko konverteringsrisiko Kreditrisikoen er risikoen for, at realkreditinstituttet, staten eller erhvervsvirksomheden går konkurs. Det er muligt, men absolut usandsynligt, at den danske stat går konkurs, mens et realkreditinstituttet har en lidt større risiko, men den er dog stadig teoretisk, da staten og andre realkreditinstitutter sandsynligvis vil træde hjælpende til. Som ved al investering er der dog en reel risiko. Virksomhedsobligationer har derimod en langt større risiko, da det er en reel fare, at virksomheden, der har udstedt obligationer, efterfølgende kan gå fallit. Kursrisikoen opstår, når den effektive rente omtalt i flæng som renten - ændrer sig. Matematikken bag beregningen betyder, at de obligationer, der løber i lang tid, ændrer mere drastisk kurs end de obligationer, der løber i kort tid. Derfor er risikoen for, at de købte obligationer falder i kurs, større for de lange obligationer end for de korte. Men hvis obligationerne beholdes til udløber vil der ikke blive realiseret noget kurstab/gevinst, man vil få obligation udtrukket til kurs 100. Konverteringsrisikoen gælder for de obligationer, der kan konverteres af låntagerne. Risikoen for de ofte meget langt løbende realkreditobligationer opstår, når renteniveauet falder, dermed stiger obligationerne i kurs, og når de kommer op over kurs 100, vil obligationen blive konverteringstruet. Det vil sige, at nogle af de låntagere, der har finansieret deres boliger med disse obligationer, vil opsige lånene til kurs 100 for at finansiere sig i nye lån/obligationer med en lavere pålydende rente. Det betyder, at obligationsejerne vil opleve store ekstraordinære udtrækninger til kurs 100, samtidig med at obligationerne i markedet vil kunne sælge til over kurs 100. Disse store ekstraordinære udtrækninger betyder, at investorerne skal ud og købe nye obligationer til en højere kurs/lavere forrentning, hvilket totalt set vil give en dårligere samlet forrentning af formuen, end hvis der ikke havde været sket konverteringer af obligationen. Okt.2007 Side 4 af 8\n5 Risikoen ved at investere i en obligation beskrives ofte ved et matematisk nøgletal kaldet varighed. At man ikke nødvendigvis kan bruge obligationens restløbetid skyldes bl.a., at obligationen kan udtrækkes før den udløber. Samtidig vil ens investering påvirkes i to retninger af f.eks. en stigende rente. Den første effekt er, at kursen på obligationerne falder, når renten stiger. Da obligationer giver et løbende afkast i form af dividendebetaling samt eventuelle udtrækninger, kan disse løbende udbetalinger dog investeres til en højere rente end tidligere. Obligationens varighed tager højde for disse ting og giver derfor en ide om investeringens reelle løbetid. Varigheden fortæller samtidig, i hvor mange år man kan forvente, at ens investering giver et afkast svarende til den effektive rente, der fremgår af kurslisten på købstidspunktet. Man kan derfor se varigheden som et mål, der bl.a. afvejer kursrisikoen og konverteringsrisikoen. Generelt kan siges, at personer der vælger obligationer med en varighed på over seks betragtes som meget risikovillige en varighed på mellem tre og seks er medium risikovillige mindre end tre er de forsigtige, der ikke vil løbe nogen risiko. Obligationer med en varighed på under tre er typisk statsobligationer med meget kort løbetid. Beskatning af obligationer Den løbende rentebetaling fra obligationer er skattepligtig. Derimod vil obligationer, der er erhvervet før og som på udstedelsestidspunktet har en pålydende rente højere end den aktuelle mindsterente kunne handles uden, at kursgevinsten bliver beskattet. Man siger, at disse obligationer er blåstemplet. Omvendt er kursgevinster fra obligationer udstedt med en pålydende rente lavere end mindsterenten skattepligtige og benævnes sortstemplet. Det kan derfor være en god idé at købe obligationer med en lav rente (der dog er højere end mindsterenten), idet en del af forrentningen, der skal beskattes konverteres til en skattefri kursgevinst. Mindsterenten reguleres halvårligt, såfremt markedsrenten har ændret sig væsentligt i forhold til den rente, der blev anvendt ved beregning af den gældende mindsterente. AKTIER Generel beskrivelse af aktier En aktie er et ejerbevis til en andel af et aktieselskab. Når du investerer i aktier, bliver du derfor medejer af selskabet og får således andel i det pågældende selskabs indtjening. Investorernes forventninger til selskabets indtjeningsevne kan således have stor betydning for udviklingen i kursen på aktien. Den investor, der forventer øget indtjening, vil betale en højere pris for aktien end den, der forventer en lavere indtjening. På den måde afspejler kursværdien på en aktiemarkedets forventning til selskabets fremtidige indtjeningsevne. Netop dette tætte forhold mellem selskabets indtjeningsmuligheder og dine muligheder for kursstigning er karakteristisk for investering i aktier og vigtig at huske, når du skal forsøge at forstå de risikofaktorer, der generelt knytter sig til investering i aktier. Det forhold, at afkastet af aktien primært afhænger af, hvor dygtigt markedet vurderer selskabet er til at tjene penge, bevirker, at kursen på aktier generelt svinger meget. Aktieinvesteringer egner sig derfor bedst til langsigtede investeringer. Dette skyldes, at kursen på aktier som sagt kan svinge kraftigt, men at man på lang sigt må forvente, at virksomhederne giver en bedre forrentning end de mere sikre investeringer i f.eks. obligationer, idet en investor skal kompenseres for den ekstra risiko han påtager sig. Man kan også tjene penge ved at få udbetalt udbytte fra aktien. Et udbytte er en andel af selskabets resultat. Det bliver typisk udloddet til aktieejerne en gang om året og udbyttets størrelse bliver bestemt på selskabets generalforsamling. Generalforsamlingen kan dog Okt.2007 Side 5 af 8\n6 også bestemme, at der ikke skal udbetales udbytte. Der er således ingen garanti for at få et løbende kontant udbytte fra aktieinvesteringer. Risici ved aktier Risikoen ved at investere i aktier er, at kursen falder til et niveau under den kurs, du købte til. Da kursen på aktier bl.a. bestemmes ud fra selskabets fremtidige indtjeningsevne, er der adskillige faktorer, der med forskellig grad af usikkerhed kan udløse et kurssving. Det kunne f.eks. være ændringer i den enkelte virksomheds interne forhold. Er der tale om aktier i noterede selskaber, vil disse løbende offentliggøre oplysninger om interne forhold, som kan have betydning for kursdannelsen. Målt ud fra mængden af den information som selskabet offentliggør, er der således generelt mindre information om unoterede selskaber til rådighed, hvorfor risikoen ved unoterede aktier generelt anses for større end ved noterede aktier. Derudover er alle aktier undergivet den markedsmæssige risiko, hvor ændringer i konjunktur, oliepris, inflation, rente, politisk situation, krig, fred, forskning/opdagelser og andre skift i virksomhedernes ydre verden spiller ind på aktiernes kurs i positiv eller negativ retning. Grundlæggende er der således to faktorer, der bestemmer kursen på en aktie: virksomhedens vilkår og samfundets vilkår. Alt afhængig af hvilken branche selskabet tilhører, vil selskabets aktiekurs reagere forskelligt på konkrete begivenheder. Nogle selskaber er måske afhængige af prisen på olie og aktiekursen vil derfor reagere på politiske beslutninger, der påvirker olieprisen. I teorien kan du derfor minimere risikoen fra udefra kommende begivenheder ved at sprede dine aktieinvesteringer. Generelt er det derfor vores anbefaling, at du spreder dine aktieinvesteringer på flere selskaber, brancher og lande. I praksis bør der mindst investeres i 10 forskellige aktier. Er der ikke penge nok på kontoen til at foretage den nødvendige spredning af investeringerne, kan det i stedet anbefales at købe investeringsforeningsbeviser, hvor man automatisk får andel i en meget spredt aktieportefølje. Da aktier, som nævnt, udtrykker en ejerandel af det pågældende selskab, kan aktien reelt set blive værdiløs, hvis selskabet går konkurs. Du kan dog aldrig tabe mere end den pris, du har betalt for aktien. Hvis du har udenlandske aktier og dermed investerer i en fremmed valuta, løber du tillige en valutakursrisiko, i forhold til danske kroner. Beskatning af aktier Aktieudbytter og aktieavancer beskattes ens. På den måde er det principielt uden betydning om afkastet udbetales direkte som aktieudbytte eller indirekte som en stigning i aktiekursen. Unoterede aktier Unoterede aktier er komplekse instrumenter, som du skal godkendes for at kunne investere i. Noterede aktier betragtes derimod som simple instrumenter, som du kan købe og sælge uden nogen godkendelse af hensigtsmæssigheden af handlerne (best execution). Der er ofte lille omsætning i unoterede aktier, og de kan derfor være svære at handle. Skattereglerne og reglerne for unoterede aktier i pensionsdepoter adskiller sig desuden fra reglerne for noterede aktier, og vi anbefaler, at du kontakter din rådgiver, inden du begynder at handle denne type aktier. INVESTERINGSFORENINGSBEVISER Generel beskrivelse af investeringsforeningsbeviser Med et investeringsforeningsbevis får du en ejerandel i en forening, der investerer i værdipapirer efter nogle fastsatte regler, som dels er bestemt af foreningen selv, dels reguleret af lovgivningen. Investeringsforeninger fungerer sådan, at foreningen modtager penge fra salg af Okt.2007 Side 6 af 8\n7 investeringsforeningsbeviser. Disse penge bruges til at købe værdipapirer. Ejerskab af en investeringsforening er således et alternativ til at investere direkte i obligationer og aktier. Fordelen er, at selv om man vælger kun at investere et lille beløb, så vil investeringsforeningen alt i alt have et forholdsvis stort beløb at investere for. Det giver mulighed for at sprede din investering over mange værdipapirer og dermed sprede risikoen for den enkelte. Endvidere får du en løbende og professionel overvågning af dine investeringer. Du kan vælge mellem et stort antal forskellige investeringsmuligheder, som adskiller sig fra hinanden ved deres investeringsfokus. De fleste investeringsforeninger har så mange forskellige afdelinger, at investeringsvalget kan gøres meget nuanceret. Der kan således vælges mellem korte og lange obligationer, danske og udenlandske aktier eller f.eks. aktier inden for en bestemt branche, for eksempel bioteknologi eller en forening specielt beregnet for pensionsmidler, såkaldte PAL-afdelinger. Investeringsforeningen og dennes eksperter bestemmer, hvilke værdipapirer der købes i de enkelte afdelinger. Afkastet på investeringsbeviserne består af værdistigningen på de beviser, der er købt, og for det meste også af et årligt udbetalt udbytte til medlemmerne. Risici ved investeringsbeviser Da investeringsforeningerne typisk investerer i enten aktier eller obligationer, er det de samme risikoelementer, man skal forholde sig ved investering i investeringsbeviser. Når du køber investeringsbeviser, er risikoen dog lavere, end hvis du investerer direkte i enkelte aktier eller obligationer. Investeringsforeningen spreder nemlig investeringerne på mange forskellige værdipapirer. Som hovedregel er obligationsafdelinger i en investeringsforening mere stabile end i en aktieafdeling. Den reelle risiko på en andel afhænger af, hvilken strategi den enkelte afdeling investerer efter. Så før du investerer, må du vurdere din risikoprofil og tidshorisont og derudfra vælge de afdelinger, der passer til dine behov. Specielle investeringsforeninger De fleste investeringsforeninger investerer kun i aktier og obligationer for det beløb, som aktionærerne har indskudt i foreningen. Der findes imidlertid også investeringsforeninger, der optager lån og derved gearer foreningens investeringer. På den måde øges det potentielle afkast, men også risikoen ved investeringen, da foreningen påtager sig en renterisiko. Fælles for disse typer investeringsforeninger er, at de regnes for ko,plekse instrumenter, og du skal derfor godkendes for at kunne investere i disse. STRUKTUREREDE PRODUKTER Generel beskrivelse af strukturerede produkter Strukturerede produkter er en betegnelse for finansielle produkter, som typisk kombinerer en obligation med en option, som giver ejeren en ret til på et tidspunkt i fremtiden at købe et underliggende aktiv til en på forhånd fastsat pris. Hvor stor en andel optionen udgør af værdien af de strukturerede produkt, er primært bestemt af løbetiden på produktet. Risici ved de strukturerede produkter Den obligation, der indgår i det strukturerede produkt, indfries typisk til kurs 100, når perioden udløber. Du får altså altid minimum kurs 100 for obligationen, når perioden udløber, selv hvis investeringen ikke i øvrigt har givet noget afkast. Der findes dog også strukturerede produkter, Okt.2007 Side 7 af 8\n8 hvor den garanterede mindste udbetaling er lavere end kurs 100. Dette vil altid fremgå af produktet. Risikoen ved strukturerede produkter afhænger således i alt overvejende grad af risikoen på det underliggende aktiv. Er markedsprisen på det underliggende aktiv ved udløbstidspunktet højere end den aftalte pris, har optionen en positiv værdi - idet det underliggende aktiv kan købes til den aftalte pris og sælges til den aktuelle markedspris. Du får med andre ord en gevinst. Er optionen imidlertid faldet til under markedsprisen, er optionen værdiløs og du får således intet afkast på din investering. Du går til med også glip af den forrentning, du kunne have fået ved at placere pengene et helt andet sted i den pågældende periode, eksempelvis kuponrenten på en statsobligation. Stiger det underlæggende aktiv ikke i værdi, får man således sit indskud tilbage, minus de omkostninger, der har været ved investeringen. Strukturerede produkter regnes som komplekse produkter, og det betyder, at du skal godkendes for at kunne handle disse. S:\_Forretningsgange\_MiFID\_Brochurer\_Generel beskrivelse af værdipapirer.doc Okt.2007 Side 8 af 8


Hvad er mulighederne med at sidde i Uskiftet Bo?\nDu er her: Start1 / Juridisk2 / Hvad er uskiftet bo\nNår et menneske dør, skal vedkommendes aktiver og passiver gøres op. Det betyder, at arvingerne til afdøde skal have den del af aktiverne, som de ifølge loven er berettiget til. At foretage den handling kaldes at skifte. Og det er også den fremgangsmåde, som benyttes ved de fleste dødsfald.\nDog kan du også vælge at få et bo udleveret til uskiftet bo. Det betyder blot, at den længstlevende ægtefælle får rådighed over hele boet og ikke skal skifte med de ovennævnte livsarvinger. Det kan eksempelvis dreje sig om børn eller børnebørn. Der er både fordele og ulemper forbundet med at sidde i uskiftet bo, og dem vil gennemgå i det følgende.\nHvilke fordele er der ved uskiftet bo?\nDer er grundlæggende tre fordele ved at sidde i uskiftet bo:\nSom længstlevende ægtefælle slipper du for at skulle svare arv til livsarvinger med det samme. Det kan spare boet for 25 % af formuen. Muligvis mindre hvis ægtefællerne har sikret hinanden med et gensidigt testamente.\nDu sparer de omkostninger, der er forbundet med behandling af dødsboet. Ved et uskiftet bo skal du blot betale 500 kr. i retsafgift.\nSom længstlevende ægtefælle har du rådighed over hele den samlede formue, som du frit kan bruge. Du er også i din gode ret til at sælge det fælles hus.\nSom du kan se, er det forbundet med store fordele at sidde i uskiftet bo, og du kan med rette spørge, hvorfor det ikke altid er sådan. Men det er der flere grunde til som vil vil gennemgå i det næste afsnit.\nHvilke ulemper er der ved uskiftet bo?\nUlemperne ved at sidde uskiftet bo er også flere. Og der faktisk en del forhold, du skal hæfte dig ved:\nDu kan ikke sidde i uskiftet bo, hvis afdødes særbørn gør indsigelser imod det.\nSelvom du har rådighed over hele boet, må du ikke misbruge dets formue. Du kan eksempelvis ikke blot give arveforskud, som du lyster eller bruge penge på en måde, der står i kontrast til boets indhold.\nDu vil også opleve, at du ikke kan oprette testamente på nøjagtig den måde, du har lyst til. Såfremt du ønsker at oprette et testamente kan du ikke gøre det med den del af boet, der ikke oprindeligt er din.\nDu kan ikke gifte dig igen uden at skifte\nDu overtager afdødes gældsforpligtelser\nSom du se, er der mange ting, du skal tænke over, inden du og din ægtefælle begynder at tale om uskiftet bo. Og ofte kan det faktisk bedre betale sig, at I opretter et gensidigt testamente, hvor afdøde sikrer længstlevende på bedst mulige vis.\nBør jeg vælge uskiftet bo?\nDet kan umiddelbart lyde som om, at et uskiftet bo er en god idé på alle måder og til alle tider. Men der er så mange forhold, som du skal være opmærksom på, og du kan risikere at have i en situation, der kan være svær at overskue. Husk nemlig på, at du ikke kan tilbagekalde et uskiftet bo. Det betyder, at når du har sagt A, må du også sige B. Hvis du eksempelvis ikke har det fulde overblik over afdødes økonomiske forpligtelser, kan det være behæftet med en stor risiko at sige ja til at svare dennes gældsforpligtelser. Dertil skal du hele tiden være opmærksom på, om du bruger for mange penge – og såfremt du ønsker at gifte dig igen, skal boet alligevel skiftes.\nMange af de fordele som du kan finde i et uskiftet bo – eksempelvis muligheden for at blive i boligen, kan du også få på anden vis. For eksempel kan du og din ægtefælle oprette et testamente, hvor I gensidigt begunstiger hinanden, således at udbetalingen til livsarvinger bliver mindre en normalt. På den måde slipper længstlevende også for at skulle tage sig af afdødes gældsforpligtelser.


Typer Af Havesprayere 🔧 Tips Til Hjem Forbedring. Lav Dine Egne Hænder - 2019\nSådan Repareres En Fast Trælukker Louver\n3 Tips Til At Reducere Omkostningerne Ved Et Betonblokhegn\nTyper Af Havesprayere\nNår det kommer til at fjerne ukrudt fra din græsplæne eller have, havesprayer tilbyde den bedste metode, der aktuelt er tilgængelig. De giver dig mulighed for at styre leveringsmetoden, niveauet for spray og endda den afstand, hvor du kan levere skadedannende kemikalier til din græsplæne eller have. Der er flere typer sprøjter derude, der kan bruges.\nNår det kommer til at fjerne ukrudt fra din græsplæne eller have, havesprayer tilbyde den bedste metode, der aktuelt er tilgængelig. De giver dig mulighed for at styre leveringsmetoden, niveauet for spray og endda den afstand, hvor du kan levere skadedannende kemikalier til din græsplæne eller have.\nDer er flere typer sprøjter derude, der kan bruges. En flydende sprøjte kan komme i flere sorter, da der er mange typer af ukrudtsdræbende væsker derude. Sprøjtekalibrering er også vigtig, da du ønsker en fin spray i nogle områder, mens en mere grov, dreneringsspray i områder, hvor der er mange ukrudt.\nDette er den mest almindelige form for ukrudtsspray, og det kan komme i mange sorter. Ofte er det en tank, du bærer rundt med en lang slange og stav, der bruges til levering af kemikalier til det ukrudtområde. Sprøjtestaven muliggør korrekt kalibrering for at levere en fin spray eller en grov spray. Du ønsker at bruge en grov spray i et område, der skal dække dækningen, så det er langt store områder af ukrudt. En fin spray bruges bedst i et område, hvor der er behov for mere kontrol, som f.eks. I en have.\nDenne type sprøjte er mere en luftspray, og den bruger ikke flydende kemikalier. I stedet bruger den et meget fint pulver. Denne type sprøjte bruges ofte på delikate haveområder som blomstrende blomster og andre planter.\nBensin Powered Sprayers\nDenne type sprøjte er ikke til amatørgartner, da det øger kraften fra en benzindrevet motor. Denne type sprøjter anvendes over store områder, hvor dækningen er vigtigere end fin kontrol. De er stadig bærbare, men de bruges ofte til at dække hele værfter, fordi de kan gøre jobbet meget hurtigere end din gennemsnitlige håndholdte sprøjte. Sikkerhed kan også være et problem her. Uden den fine kontrol af en håndholdt sprøjte skal du holde øje med kæledyr, da de let kan påvirkes af store skår af weedkiller spredt over din gård.\nDisse ligner meget væske sprøjter, men de arbejder på et kompressionstank system. De kommer ofte sammen med en hånddrevet pumpe, der opbygger kompression i tanken og muliggør en kontinuerlig strømning, der sprøjtes fra applikatorstaven. Staven har et simpelt håndtag, der sænker sprayen på vores off. Da dette er en komprimeringsmetode bliver strømmen fra staven svagere, da komprimeringen falder, så den forbliver ikke konstant uden mere pumpning.\nDenne sidste type sprøjte ligner meget på en kompressionssprøjter, medmindre den passer over dine skuldre som en rygsæk til lethed ved transport. Dette frigør begge hænder for at give dig mulighed for at komme ind i områder, hvor du skal have fin kontrol med sprayen.\nVideoer Relaterede Artikler: Types of People at Airports.\nVigtigste » Havearbejde » Typer Af Havesprayere\nVaniljeekstrakter: En Naturlig Insektafvisende\nHvordan Man Høster Og Opstiller Pastiller\nMoss Rose Beskæringstips\nPlantning Af Hulehvaler Til At Tiltrække Sommerfugle\nHollyhocks faktisk er en bred vifte af forskellige blomster og planter, der er en del af mallow familien. Du kan finde sorter, der dyrkes som et grunddæksel, mens andre sorter vokser til næsten 9 meter høje. Disse planter blomstrer i en lang række farver, der spænder fra hvid til lys pinks, mørke pinks og sorte.\nHave Kompostering 2 - Kom I Gang\nLandskabspleje Information, Bremse Appel, Efterårsprojekter, Landskabspleje, Salg Af Hus, Forårsprojekter, Sommerprojekter, Vinterprojekter\nTørvemos Vs Avis Til Ormkompostering


Vores historie – majesticcopenhagen\nIdéen til Majesticcopenhagen opstod, da vi gerne ville have, at man kan føle sig ekstraordinær gennem et royalt portræt. Derfor tager vi din lighed og gør det til et tidsløst billede i stil med et maleri fra renæssancen.\nVores proces kunne ikke være lettere. Du oploader dit billede, så går vores team af begavede kunstnere på arbejde og skaber et raffineret og unikt billede.\nPortrættet, vi skaber til dig, vil blive designet og udformet af en af vores talentfulde kunstnere, inspireret af de utrolige mesterværker skabt under renæssancen. Dette var portrætindustriens guldalder, og vores arbejde afspejler dygtigheden hos de store kunstnere, der arbejder i den tid.\nHvert portræt udviser en unik skønhed, der fanger dine egenskaber. Når vi arbejder med dit foto, laver vores kunstnere et produkt, der viser dine funktioner, personlighed og individualitet.\nAlle vores royale portrætter gennemgår en nøje kvalitetskontrol, da en af vores kerneværdier er, at vi altid vægter kvalitet over kvantitet. Derudover kan du altid forvente at modtage dit portræt i en sikker og miljøvenlig indpakning, så du sikrer, at portrættet ikke bliver beskadiget.\nAdministrerende direktør: Mathias Østergaard


Hvem vi er - UCplus\nLandsdækkende uddannelsescenter med kurser, forløb og uddannelser til det danske arbejdsmarked\nUCplus er et landsdækkende uddannelsescenter, der tilbyder\nog forskole til Politiskolen.\nVi har mere end 35 års erfaring med voksenundervisning. Det har gjort UCplus til en værdsat samarbejdspartner kendt for faglighed, fleksibilitet og erhvervsrettethed. Vi udvikler løbende vores undervisningstilbud, så vi altid matcher efterspørgslen i samfundet.\nUCplus profil\t(4)\nFår dig videre på arbejdsmarkedet\nUCplus vil støtte vores kursister i at komme videre på arbejdsmarkedet med brancherettede kurser og uddannelser, som er i tråd med arbejdsmarkedets behov og efterspørgsel.\nUCplus vil have en høj fleksibilitet i vores udbud af kurser, forløb og uddannelse, så vi sikrer, at kursister og samarbejdspartnere kan matche uddannelse hos UCplus med deres øvrige liv og hverdag.\nEngagerede og kvalificerede undervisere\nUCplus vil være en attraktiv arbejdsplads for kvalificerede undervisere med stor brancheerfaring, som brænder for at løfte hver eneste kursist gennem undervisning af høj kvalitet.\nUCplus vil bidrage til positiv udvikling på arbejdsmarkedet, gennem et tæt samarbejde om kurser og uddannelser med virksomheder, institutioner, jobcentre og A-kasser.\nUCplus blev stiftet for mere end 40 år siden som HT skolens uddannelsescenter for kollektiv trafik i Ballerup, som ligger i hovedstadsområdet. Siden da er meget vand løbet under broen, og i dag er UCplus et landsdækkende uddannelsescenter med 8 afdelinger, hvorfra vi tilbyder transportuddannelser, danskkurser og -prøver, vagt- og sikkerhedsudddannelser og Forskole til Politiskolen.\nFælles for alle kurser og uddannelser hos UCplus er, at vi har et tæt samarbejde og erfaring med de brancher, vi uddanner til. Det betyder, at vores tilbud altid er på forkant med det, som arbejdsmarkedet efterspørger. På den måde sikre vi, at vores kursister har de bedste forudsætninger på det danske arbejdsmarked.\nUCplus er altid i tæt dialog med virksomheder i relevante brancher.\nUCplus’ medarbejdere skal altid forstå de enkelte branchers særlige vilkår og behov.\nDen tætte dialog med de enkelte brancher bidrager væsentligt til at skabe motivation, relevans og identifikation i undervisningen og det øvrige daglige arbejde.\nUCplus leverer høj kvalitet. Dvs. at ydelser er afstemt med brugerne, således at de faktiske ydelser er i overensstemmelse med eller bedre end brugernes forventninger.\nTil at sikre dette, er UCplus certificeret til ISO 9001, som systematiserer kvalitetsarbejde. Se mere her.\nUCplus betragter sproglige, kulturelle og personlige forskelligheder som en styrke og gør derfor en stor indsats for at skabe uddannelsestilbud, der kan øge integrationen af nydanskere på de danske arbejdspladser og herigennem i samfundet som helhed.\nUCplus’ ydelser er altid tilpasset de skiftende behov og forhold på arbejdsmarkedet og i uddannelsessystemet. UCplus udvikler proaktivt sine ydelser, og medarbejderne er fleksible og forandringsparate.\nUCplus handler oprigtigt, ærligt og lovmedholdeligt i en hver sammenhæng. UCplus lægger vægt på at sige, det vi gør – og gøre det vi siger.\nUCplus arbejder for hele tiden at skabe de bedst mulige uddannelsesforløb for vores elever, kursister og det danske arbejdsmarked. Det gør vi ved at tilbyde kurser og uddannelser, som altid er på forkant med både samfundets og erhvervslivets behov og efterspørgsel.\nKursister gennemfører årligt et danskkursus på UCplus\nVirksomheder samarbejder med UCplus om erhvervsrettede kurser\nKursister gennemfører årligt et AMU kursus på UCplus\nMedarbejdere er en del af UCplus' 7 uddannelsescentre\n”På UCplus arbejder vi hele tiden på at give alle vores kursister et løft, og sikre at de får de færdigheder og kvalifikationer, som erhvervslivet efterspørger. Det gør vi gennem uddannelse, omskoling, efteruddannelse og forbedring af sproglige kompetencer.”\nAdministrerende direktør på UCplus\nUCplus er godkendt til udbud af arbejdsmarkedsuddannelser under følgende fælles kompetencebeskrivelser\n2288 Personbefordring med bybus og rutebil\n2859 Personbefordring med mindre køretøjer\nUCplus er godkendt til erhvervsuddannelsen\n382 Buschauffør i kollektiv trafik\nUCplus er valgt som udbyder af Danskuddannelse i Københavns Kommune, Greve Kommune, Solrød Kommune, Silkeborg Kommune og Ringkøbing-Skjern Kommune.\nI Ballerup Komme har UCplus særlig godkendelse til at udbyde Danskuddannelse til kommende og eksisterende medarbejdere inden for transportområdet.\nUCplus og hør om dine


Motorcykelrejse gennem Laos 15. til 27. Januar PDF\nDownload "Motorcykelrejse gennem Laos 15. til 27. Januar 2016"\n1 Motorcykelrejse gennem Laos 15. til 27. Januar 2016 Tyk jungle, tempelbyer, isolerede traditionelle landsbyer, kalkstensbjerge med forunderlige formationer, søer, floder og kolossale kalkstensgrotter: En motorcykelrejse gennem Laos er en uforglemmelig oplevelse med storslået natur og farverigt folkeliv. Og så byder landet på en meget imødekommende og gæstfri befolkning, samt et spændende køkken. Tag med MC ASIEN på denne motorcykelrejse og oplev det fortryllende Laos på helt tæt hold.\n2 Rejsen dag for dag Dag 1. Fredag d. 15. januar Ankomst til Luang Prabang i Laos Deltagerne ankommer til Luang Prabang, hentes i lufthavnen og køres til vores hyggelige hotel. Om aftenen mødes vi til en briefing og en efterfølgende festlig velkomstmiddag. Måltider: aftensmad/velkomstmiddag Dag 2. Lørdag d. 16. januar Motorcykelkørsel i området omkring Luang Prabang. Dette er den dag, vi alle har ventet på: Efter morgenmad på hotellet får vi udleveret vores motorcykler, og køreturen går langs landbrugslandets grønne rismarker omkring byen Luang Prabang. Vi bruger hele dagen på at udforske området, og kører især ad de små lokale veje, og sidst på eftermiddagen tager vi en forfriskende dukkert i det azurblå Tasi-vandfald, inden køreturen går tilbage til Luang Prabang. Byen Luang Prabang er på UNESCO's liste over verdens kulturarv, og den smukke, gamle historiske bydel er berømt for sine mange munke i orange klædedragter, der går i procession gennem gaderne. Luang Prabang er også kendt for sit stemningsfulde natmarked, som vi besøger. Byen har små indbyggere og ligger ved den store Mekong-flod, der udspringer i Tibet, løber gennem både Burma, Laos, Cambodia og Vietnam og forsyner hele 60 millioner mennesker med vand. Måltider: Morgenmad og frokost Dag 3. Søndag d. 17. januar Luang Prabang til Vang Vieng 230 km - Bjergkørsel ad snoede veje Denne dag bevæger vi os væk fra Luang Prabang for at udforske det mangfoldige landskab i Laos. Dagen byder på kørsel i landskaber med kalkstensbjerge med forunderlige formationer, frodig, mørkegrøn jungle der er omgivet af neongrønne rismarker. Det bjergrige landskab betyder, at der er veje med mange sving og storslåede udsigtspunkter, da vi kommer helt op i højder på 1000 meter over havets overflade. Om eftermiddagen er vi fremme og overnatter i den lille by Vang Vieng, der ligger ved Nam Xong flodens bred.\n3 Landevej i Laos Dag 4. Mandag d. 18. januar Vang Vieng til Vientiane 200 km Kørsel til Laos' hovedstad Hovedvejen fra Vang Vieng til Vientiane er på 160 km, men denne dag kører vi en lidt længere strækning ad de små veje for at komme helt tæt på Laos' charmerende landsbrugsland, hvor sorte vandbøfler pløjer jorden, og bønder med stråhatte arbejder i de grønne rismarker - i et land, hvor det føles, som om tiden har stået stille i århundreder. Vi kommer forbi den tætte jungle i Phou Khao National Park på vores vej mod Vientiane, som er Laos' hovedstad. Dag 5. Tirsdag d. 19. januar Hviledag, sightseeing eller kørsel på egen hånd omkring Vientiane, Laos' hovedstad Denne dag er afsat til at opleve Laos' charmerende hovedstad, der ligger ved Mekong-flodens bred. Byen byder på et farverigt folkeliv, der bedst opleves på det såkaldte morgenmarked, som udgøres af en to-etagers bygning, der huser adskillige små hyggelige restauranter, eksotiske frugtog grøntsagsboder. Et af byens mest berømte seværdigheder er det gyldne tempel med navnet Pha That Luang. Måltider: Morgenmad Dag 6. Onsdag d. 20. januar Vientiane til Na Hin 280 km Køretur langs Mekongfloden Vi har en lang køretur foran os denne dag, og vi bevæger os ad hovedvejen, der har gode vejforhold. Noget af strækningen går langs Mekong-floden, ikke langt fra grænsen til nabolandet Thailand. Om eftermiddagen er vi fremme ved vores hotel i Na Hin.\n4 Motorcykler i aktion i Laos Dag 7. Torsdag d. 21. januar Na Hin til Vieng Thong 70 km Udflugt til Kong Lor kalkstensgrotte Modsat gårsdagens køretur, skal vi denne dag ikke tilbagelægge så langt et stræk, så vi har derfor god tid til at nyde landskabet og omgivelserne og høre om landets spændende historie. På denne del af motorcykelrejsen bevæger vi os i den nordøstlige del af Laos, der tidligere var en del af Ho Chi Mihn stien: En kompliceret, forgrenet forsyningslinje, der forsynede de kommunistiske vietnamesiske tropper med våben, mad og ammunition under den lange og seje Vietnam-krig, der også involverede Laos og Cambodia. Om eftermiddagen tager vi ud og ser den kolossale Kong Lor kalkstens-grotte. Turen dertil i forgår i båd, og vi sejler på den flod, der løber gennem kalkstensbjergene og har skabt denne enorme grotte. Dag 8. Fredag d. 22. januar Vieng Thong til Phonsavan 240 km Denne dag byder også på en lang køredag, så efter en tidlig morgenmad på hotellet sætter vi os op på vore motorcykler og suser gennem landskabet, der denne dag byder på grønne bakker, nåletræer og enge med græssende kvæg. Undervejs passerer vi adskillige landsbyer, hvor beboerne er fra hmong-stammen. Vi hører denne dag om Hmong-folket og deres særegne historie og rolle under Vietnam-krigen. Dag 9. Lørdag d. 23. januar januar. I Phonsavan. Kørsel i lokalområdet Vi bruger hele denne dag på at udforske landsskabet omkring den lille by Phonsavan på vores motorcykler. Området byder blandt andet på det såkaldte Plain of Jars, et arkæologisk område, der er på Unescos liste over verdensarv og udgøres af gravpladser fra en 2500 år gammel civilisation, der stammer fra Laos' jernalder. Landsbylivet i og omkring Phonsavan er præget af kvægdrift og kendt for sine cowboys : Kvægdrivere fra Hmong-stammen, der bærer karakteristiske brune lædercowboyhatte. Tæt ved ligger Phou Bia-bjerget, der med sine 2819 meter er Laos højeste bjerg. Om eftermiddagen er der afsat tid til at hvile sig, da vi næste dag skal køre en længere strækning.\n5 Buddhistiske templer i Laos Dag 10. Søndag d. 24 januar Phonsavan til Vieng Thong i Hua Phan province, 200 km Køreturen går denne dag mod den lille flække Vieng Thong, der er omgivet af grønne risterrasser. I de omkringliggende landsbyer bor der folk fra Hmong-og Khamustammen. Byen ligger tæt Nam Et, nationalparken, der stadig huser nogle af landets vilde tigere Dag 11. Mandag d. 25. januar Vieng Thong til Nong Khiaw 180 km. Vi fortætter vores rejse mod den søvninge, lille flække Nong Khiaw, som ligger ved Nam Ou-floden imellem bjerge af kalksten, der er overgroet af den tætte grønne jungle. Første del af strækningen går denne dag gennem jungle og ad snoede veje. Landskabet er malerisk, og der kommer ikke mange turister på disse kanter. Day 12. Tirsdag d. 26. januar Nong Khiaw tilbage til Luang Prabang 140 km. Efter morgenmad på hotellet i Nong Khiav, sætter vi kurs mod turens udgangspunkt: Tempelbyen Luang Prabang. Vi kører denne dag ad en af hovedvejene og er fremme i Luang Prbang midt på eftermiddagen. Om aftenen spiser vi afskedsmiddag sammen i Luang Prabang og skåler for et storslået motorcykeleventyr gennem Laos. Dag 13. Onsdag d. 27. januar Hjemrejse Efter morgenmad på hotellet er det tid til at tage til lufthavnen for at rejse hjem mod Danmark. Måltider: Morgenmad.\n6 Priser Pris pr. deltager i delt dobbeltværelse Motorcyklist kr. Bagsædepassager kr. Tillæg for eneværelse er 1250 kr. For mere information eller tilmelding kontakt: MC ASIEN v. Villads Kok Mortensen Vibekegade 10 st. tv. TLF: Mail: Facebook: https://www.facebook.com/mcasien?fref=ts Prisen inkluderer følgende Dansk rejseleder/motorcykelguide -Engelsktalende lokalkendt laotisk motorcykelguide - Individuel transfer ved ankomst, dvs. kørsel fra lufthavn til hotel i Luang Prabang - Mekaniker for de dage vi kører motorcykel i Laos -Leje af mc, Honda Baja/XR 250cc -Følgekøretøj, der bærer bagage, reservedele samt plads til passagerer - Overnatninger i delt dobbeltværelse de fleste måltider (som følge af programmet ovenfor) - Olie, benzin og reservedele for alle motorcyklerne forsikring af motorcykel - Drikkepenge til tjenere, toiletpersonale samt kuffertbærer og lign., indgangsbillet til Plain of Jars - sejltur til Kong Lor grotten. Prisen inkluderer ikke Personlig rejseforsikring for deltager Flybilletter til og fra Laos Personlige udgifter så som drikkevarer, vasketøj, donationer, porto, snacks etc. turistvisum til Laos Indgangsbilletter til seværdigheder i forbindelse udflugter der ikke fremgår af programmet Drikkepenge til lokal mcguide, chauffør og mekanikker (beregn ca. 50 dollars) - Tillæg for enkeltværelse - Andre udgifter, der ikke fremgår specifikt af beskrivelsen. -Sikkerhedsudstyr så som mc-jakke, mc-bukser, mcstøvler, hjelm, knæ og albuebeskytter, rygskjold etc., måltider, der ikke fremgår af programmet.\n7 Praktisk information Motorcyklen Vi kører på Honda Baja 250 og Honda XR 250 kubik, en Enduro motorcykel, som gør sig godt på vejene i Laos. Betaling og betalingsfrist Dato for betaling udsendes pr. mail. til de interesserede. Kort over ruten Dette er et google-map over ruten i Laos. https://www.google.com/maps/d/viewer?mid=zom2iuaz3xoc.kjtboxpuclla Der uddeles et kort over ruten i Laos til alle delltagere Arrangøren Motorcykelrejsen arrangeres af MC ASIEN. Motorcykel-guide og arrangør er Villads Kok Mortensen (f. 1982). Villads har guidet adskillige motorcykelrejser og rundrejser i Asien. Villads har et stort kendskab til lokale forhold, kultur og historie i Laos og Asien generelt. Han deltager på hele rejsen som motorcyklist og rejseleder/arrangør og står for det praktiske samt at formidle kulturen, historien og kontakten til lokalbefolkningen. Villads Kok Mortensen Vibekegade 10 st. tv. TLF: eller web: Facebook: https://www.facebook.com/mcasien?fref=ts Deltagers ansvar Det gule sygesikringsbevis gælder ikke for rejser i Asien, så undersøg, hvad jeres personlige rejseforsikring dækker og ikke dækker. Det er deltagers eget ansvar inden afrejse at tegne en gyldig, personlig rejseforsikring, der dækker lægebehandling i udlandet. Det er deltagers eget ansvar at skaffe flybillet til og fra Laos Det er deltagers eget ansvar at søge oplysninger om, hvilke krav der gælder for indrejse i Laos, samt at holde sig opdateret mht. om hvorvidt krav til indrejse i Laos og ansøgning af turistvisum til Laos ændrer sig. Alle deltagere har pligt til at rette sig efter anvisning fra guide, rejseleder, hotelpersonale, politi, lokale myndigheder, motorcykeludlejer, transportselskaber og lign. i forbindelse med gennemførelse af rejsen. Evt. afvisning ved indrejse i Laos er deltagers eget ansvar, og der kan ikke forventes kompensation fra arrangørens side. Hvis deltager vælger at køre en anden rute end den af guiden fastlagte rute, vil de udgifter til benzin, olie, reservedele, overnatning, måltider etc. deltager evt. måtte have, ikke blive godtgjort af arrangøren. Deltagere, der ikke møder på rette tid og sted, kommer for sent til sin flyafgang, ikke har gyldig rejsedokumentation, bærer ugyldigt pas, afvises af immigrationsmyndigheder, ikke har nødvendige vaccinationer eller lign. kan i forbindelse med udgifter vedr. dette ikke forvente kompensation fra arrangøren.\n8 Forbehold for ændringer Laos er et udviklingsland, og de lokale forhold er meget forskellige fra det, vi kender til i Danmark og Europa. Der gøres naturligvis alt for, at rejsen kan forløbe som beskrevet. Men uforudsete hændelser kan opstå med ændringer i programmet til følge. Er vejen fx. lukket pga. jordskred, strejker, oversvømmelse eller lign. vil ruten blive lagt om. Det er arrangøren alene, der beslutter, om en ændring i programmet er nødvendig. Der vil ikke blive givet kompensation, hvis rejsen forsinkes, eller dele af rejsen ikke kan gennemføres pga. politiske uroligheder, strejker, ændring af vejrforhold, naturkatastrofer og force majeure. Gruppens størrelse Rejsen gennemføres med maximalt 14 motorcykelister. Vi ønsker at arrangere motorcykelrejser med små grupper, for at skabe de bedste forudsætninger for oplvelsen af rejsen. Forslag til pakkeliste 1.Regn- og vindtæt tøj. 2. Varmt tøj til de kølige nætter i bjergene. 3. Skiftesko, sandaler eller klipklappere 4. Motorcykelhandsker 5. Sikkerhedsudstyr som rygskjold, støvler, mc-handsker, mcbukser, mc-jakke med skulder- og albuebeskytter m.m. 6. Solcreme med høj faktor 7. Hovedpinepiller og evt. personlig medicin 8. En mindre rygsæk eller taske, der kan rumme det mest nødvendige under køreture 9. Elastikker til at spænde rygsæk fast på motorcyklen 10. Badetøj 11. Gyldigt dansk kørekort til motorcykel samt internationalt kørekort 12. Dokumentation for personlig rejseforsikring 13. Styrthjelm (hvis åben, husk kørebriller på grund af støv) 14. En passende blanding af tøj til både kølige aftener og varme dage. Vindtæt let jakke, en sweater, regntøj, etc. Der er mulighed for at få vasket tøj undervejs på hotellerne. 15. Toiletartikler 16. Lommelygte 17. Solbriller 18. Penge, kreditkort. Mindre beløb evt. i kontanter, gerne amerikanske dollars. 19. Ørepropper (der kan være støj fra biler og hunde om natten) 20. evt. gul trafiksikkerhedsvest 21. Kikkert. Hoteller Hotellerne på rejsen er af god kvalitet efter sydøst-asiatiske forhold, men forvent ikke samme standart som fx i Europa. Det er muligt at få vasket sit tøj på hotellerne undervejs og man kan derfor medbringe mindre mængder tøj. Gruppekørsel Vi kører i kolonnekørsel på denne motorcykelrejse, og det betyder at den lokale laotiske guide kører forrest og den danske mc-guide kører bagerst, efterfulgt af følgebilen. Følgebilen kører bagerst og bærer alt vores bagage og man skal derfor kun køre på mc'en med en lille taske til fx kamera, vandflaske, en trøje og andre småting. På rejsen medfølger medrejsende mekaniker, der løbende servicerer motorcyklerne. Der er følgekøretøj med på hele turen, så man skal ikke selv kører med vores store kufferter. Kør kun med en lille rygsæk eller taske, der kan spændes på motorcyklen med plads til en flaske vand, kamera, håndsprit, en rulle toiletpapir og lidt proviant. Bliver man træt af at køre motorcykel, kan man tage en dag som bilsædepassager, mens motorcyklen bliver kørt af mekanikeren.\n9 Forsikring af motorcyklerne Udlejeren af motorcyklerne oplyser, at motorcyklerne er forsikret. Skade på egen motorcykel Motorcyklerne er ikke forsikret på samme måde som vi kender til det i Danmark, da dette ikke e muligt i Laos. Hvis en deltager forvolder skade på den udlejede motorcykel, skal vedkommende regne med at blive afkrævet beløbet for skaden af udlejeren. Er der tale om større skader, der inkluderer motorcyklens indre dele, vil forsikringen dække ca. 50 procent af dette beløb. Da det tager flere måneder at få forsikringsselskabet til at udbetale præmien skal vedkommende være forberedt på at betale skadens fulde beløb til udlejeren, der derefter vil køre en erstatningssag mod forsikringsselskabet og derefter refunderer det beløb forsikringsselskabet udbetaler. Derfor er det vigtig at I som deltagere overvejer at tegne en rejseforsikring der dækker skader på lejet køretøj i udlandet. Dette kunne fx være en helårsforsikring hos Gouda hvor man ved leje af bil og mc er dækket med de første kr. i selvrisiko. Prisen for dette er ca kr. pr. år og det er en udvidet forsikring med fx ekstra skiforsikring. Det er også vigtigt at deltagers rejseforsikring dækker deltagers udgifter til medicin og lægebehandling i tilfælde af en trafikulykke. Motorcyklens nypris er ca amr. dollars. Skade på andre køretøjer Forvolder en deltager skade på andre så betales der kontant på stedet. Sådan løses det i Laos, der er et udviklingsland. Både guiden og rejseleder medbringer rigeligt med kontanter under hele turen i tilfælde af en ulykke, så der kan betales kontant på stedet. Den laotiske guide træder til og løser problemet på stedet. Han har stor erfaring med at løse sådanne problemer ude på landevejene, men den deltager der har forvoldt skaden vil blive afkrævet det fulde beløb for skade forvoldt på tredjeparten. Derefter vil udlejeren af motorcyklerne køre en sag mod forsikringsselskabet og kræve udbetaling af præmien. Dette kan tage op til flere måneder. For skade på tredjeparten vil forsikringen kun dække skader på indre dele af køretøjet, ikke for ydre skader som skærme, lygter, kapler og lign. Personpåkørsel Ved personpåkørsel vil forsikringen kun dække hvis den påkørte skal indlægges og forsikringen betaler hospitalsregningen for den tilskadekommende. Ved personpåkørsel hvor der er tale om dødsulykke vil forsikringen kunne dække op til dollars.. Påkører man husdyr, dvs. geder, hunde, får, bøfler, køer etc. vil prisen for dette være dollars. alt efter hvilket dyr det drejer sig om. Også i dette tilfælde betales der på stedet og forsikringen vil ikke refundere dette. Dokumenter Det er vigtigt at deltageren under hele turen er i besiddelse af sit internationale kørekort, det danske kørekort samt kontanter og rejseforsikringsdokumenter. Undersøg præcis hvad jeres rejseforsikring dækker og hvad jeres rejseforsikring ikke dækker mht. kørsel i udlandet. Vejkort Det uddeles vejkort og hotelliste ved ankomst til Laos Trafik, sikkerhed og kommunikation på turen Der er ingen grund til at frygte tyveri, overfald eller lign. da Laos er et sikkert sted at færdes. Men lad alligevel aldrig pas, kamera og kontanter ligge frit fremme på hotelværelset eller andre steder. Lås det inde i sikkerhedsboks, lås det ned i kufferten, eller hav det på jer. Vi kører i samlet flok og giver os god tid til at stoppe for at og se naturen, landsbyer, folkeliv, lokale markeder og lign. Alle motorcyklerne er synet fra start og bliver gennemset af mekanikeren i løbet af turen. Nogle af hotellerne har internet, men med meget lav hastighed. I højlandet er der områder uden netværksdækning for mobil telefoner. Lokale simkort til mobiltelefoner og smartphones kan købes i Laos. Vær forberedt på, at man skal have et vågent øje på vejen og trafikken og at hornet bruges flittigt i Laos. Omkring landsbyerne går hunde, køer, høns og lign. rundt på vejen. Vi kører sjældent mere\n10 end kilometer i timen og altid med respekt for de lokale forhold. Der er højresidekørsel i Laos. Det internationale kørekort er gyldigt i Laos og fås på borgerservice i Danmark. Arrangøren tager intet ansvar for deltagernes køreegenskaber, og deltagelse er helt på egen risiko. Sygdom under rejsen Arrangøren medbringer et mindre rejseapotek på rejsen. Derudover har vi også en førstehjælpskasse med under hele ekspeditionen. Mht. vaccinationer, så kontakt egen læge i god tid. Det kan også være en god ide at kontakte Udlandsvaccinationen I/S på (Tlf.: ). Sørg altid for god håndhygiejne, drik kun vand fra forseglede flasker, undgå salat, hvis I har sarte maver, og hvis I spiser frugt, så skær den selv ud. Drik rigelig med væske under hele turen. Mht. malariarisiko bør I kontakte egen læge. Køretid Vi kører ml. 5-9 timer om dagen inkl. pauser. Temperaturer I det centrale højland kan det blive ned til ca grader om natten. Om dagen skal I regne med temperaturer op til ca. 30 grader. Pak derfor gerne lidt varmt tøj til om aftenen. Værdipapirer Medbring pas, kørekort, internationalt kørekort, rejseforsikringsdokumenter samt en fotokopi af passet. Turistvisum til Laos Der kan søges om turistvisum til Laos via den laotiske ambassade i DK. Der kan også ansøges om turistvisum ved ankomst til Laos. Passet skal være gyldigt i op til 6 måneder efter udrejse af Laos. Danske statsborgere kan få 15 dages turistvisum ved ankomsten til Laos (30 USD) både med fly og over land. Medbring USD i kontanter og 2 pasfotos. Planlægger du at være mere end 15 dage i Laos, kan du søge om 30 dages visum på forhånd via ambassaden. Læs mere om regler for turistvisum til Laos her: Valuta i Laos Kip er navnet på den lokale møntenhed i Laos, men USD og thailandske baht er gangbare mange steder. Dog anbefales det, at man primært benytter på kip, når man bevæger sig rundt i landet. Man kan hæve kontanter på et Visakort i bankerne i de større byer som Luang Prabang og Vientiane. Medbring USD i kontanter, Visakort og evt. rejsechecks i reserve. En dollar svarer til ca. 8 kip. Køreudstyr For ens egen sikkerheds skyld er mc-køretøj/udstyr, hjemmefra DK at foretrække. Det kan anbefales, at man rejser iført sin mc-jakke for at spare pladsen i bagagen. Styrthjelmen kan man have med som håndbagage. Det anbefales at man anvender full-face hjelm, da dette yder optimalt beskyttelse ved uheld og da dette kan skærme mod regn, støv, forurening, insekter osv. Selvom vi kører uden for regntiden kan regnvejr forekomme, da Laos ligger i troperne. Medbring derfor køreudstyr der tager højde for dette. Man kan vaske tøj på hotellerne undervejs på rejsen, og dermed tage lidt mindre tøj med hjemmefra.\n11 Toiletforhold Der findes ikke toiletforhold alle steder langs landevejene, som er af samme høje standart som vi kender det i Vesten. En toiletrulle og en flaske alkogel i rygsækken kan derfor være en stor hjælp. Bagageregler på fly til Laos Se reglerne hos det flyselskab, som I flyver med. For mere information eller tilmelding kontakt: Villads Kok Mortensen Vibekegade 10 st. tv. TLF: Mail: se mere på


Dansk Stalking Center | Nyheder om stalking Arkiv - Side 4 af 18 - Dansk Stalking Center\nDansk Stalking Center søger netop nu frivillige rådgiver til telefonrådgivningen. Har du lyst til at gøre en forskel for en udsat gruppe og samtidig få erfaring med at rådgive mennesker i krise? Så er jobbet måske noget for dig! Læs mere her.\nUnge er særligt udsatte i forhold til digital stalking\nDansk Stalking Centers undersøgelse blandt 369 unge i Esbjerg peger på, at digital stalking er den mest udbredte form for stalking i aldersgruppen 13-30 år. Samtidig har de adspurgte unge begrænset viden om stalking og opfatter ikke digital stalking som et alvorligt problem. Erfaring i Dansk Stalking Center viser dog, at digital stalking er lige så skadelig som andre former for stalking.\nPolitiken har skrevet en artikel om en vigtig problemstilling der belyser, hvor store konsekvenser det kan have at få delt intime billeder og personlige oplysninger mod sin vilje. Klik på billedet for at følge linket.\nHør om stalking på jobbet i AK 24syv\nDansk Stalking Centers var i AK24syv i går. I programmet fortæller vores psykolog, Helle Hundahl, hvordan man beskytter sig selv, hvis man bliver udsat for stalking gennem sit arbejde.


Swallows Rest i West Pennard til Bedste Pris-garanti | Agoda.com\nSe alle 10 ejendomme i West Pennard.\nWest Pennard, West Pennard, Storbritannien - Se på kort\nMere om Swallows Rest\nHvis du leder efter et godt beliggende hotel i Glastonbury, så er Swallows Rest et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Swallows Rest sikrer den utrolige service og de fremragende faciliteter dig et ophold du ikke vil glemme. På hotellet kan man nyde et udvalg af førsteklasses faciliteter, som handicapfaciliteter.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde opvarmning, fjernsyn, dvd-/cd-afspiller, køleskab, opvaskemaskine. Hotellet tilbyder et fremragende udvalg af rekreative faciliteter, som have. Fremragende faciliteter og en utrolig beliggenhed gør Swallows Rest til den perfekte base, hvor du kan nyde dit ophold i Glastonbury.\nWest Pennard Ejendomme


Erhvervsuddannelsen til anlægsgartner, greenkeeper og groundsman består af et grundforløb og et hovedforløb.\nKravet for at starte på en erhvervsuddannelse er karakteren 2 i matematik og dansk fra folkeskolen. Uddannelsesaftalen kan indgås inden opstart på grundforløbet (praktikvejen), eller efter grundforløbet (skolevejen).\nDet er også muligt at starte i Ny mesterlære. Ny mesterlære er en praktisk vej til at gennemføre et grundforløb, og fungerer som en praktikadgangsvej. Her bliver hele eller dele af den undervisning, man normalt gennemgår på grundforløbet, varetaget i en praktikvirksomhed. Forløbet kan vare op til 1 år. Der er ingen krav om karakteren 2 i matematik og dansk fra folkeskolen, såfremt der bliver indgået en Ny mesterlæreaftale.\nEn erhvervsuddannelse består af både skole og praktikforløb.\nGrundforløbets 1. del er for unge, der starter direkte eller inden for et år efter folkeskolens 9. eller 10. klasse. Forløbet giver almene og personlige kompetencer, der støtter og giver afklaring omkring valg af uddannelse, som foregår ved afslutningen af 1. grundforløb.\nGrundforløbets 2. del er rettet mod en valgt uddannelse og giver fagrettede kompetencer til at fortsætte på hovedforløbet. Det faglige udvalg har beskrevet 12 ugers undervisning i form af faglige kompetencer og har valgt matematik F og biologi F som grundfag. Dertil er der 2 ugers valgfag, som skolen tilbyder.\nFor at starte på et hovedforløb skal grundforløbet være gennemført og godkendt af erhvervsskolen med udstedelse af et grundforløbsbevis. Endvidere skal eleven have en uddannelsesaftale med en praktikvirksomhed, der er godkendt til at gennemføre uddannelsen.\nDer er mulighed for at fortsætte i skolepraktik på anlægsgartneruddannelsen. På greenkeeper og groundsman uddannelsen er der ikke mulighed for skolepraktik.\nDet faglige indhold i undervisningsfagene på hovedforløbet er beskrevet i uddannelsesordningerne til de forskellige uddannelser. For at læse mere om hvilke fag, der er knyttet til de enkelte uddannelsers hovedforløb læs mere om den enkelte uddannelse i menuen til venstre.


Topsy: Se hvem der tweeter om din blog – Online Minds\nTopsy: Se hvem der tweeter om din blog\nVed hjælp af søgemaskinen Topsy kan du se, hvem der omtaler din hjemmeside/blog – se her hvordan.\nPost date 24. august 2009\n1 kommentar til Topsy: Se hvem der tweeter om din blog\nVed lidt af et tilfælde faldt jeg over søgemaskinen Topsy, der søger i tweets på Twitter.\n"Hvad skal jeg med endnu en Twitter-søgning? Jeg har jo allerede Twitter Search," siger du måske. Jo, med Topsy kan du nemlig søge på, hvem der Twitter om din blog eller hjemmeside – selvfølgelig kun hvis de linker til dig.\nTopsy har nemlig søgeparametren 'site', som det også kendes fra Google, det vil sige, at man kan begrænse sin søgning til et site. Vil jeg for eksempel se, hvem der har tweetet om min blog på medieblogger.dk, så søger jeg på "site:medieblogger.dk".\nHer får jeg en liste over de mest tweetede indlæg, samt hvor mange gange, de er tweetet. Det smarte er, at Topsy samtidig 'dekoder' de URL-forkortere, der måtte være brugt, som for eksempel TinyURL og bit.ly. Fikst.\nTopsy har desværre ingen RSS-funktionalitet, så man kan overvåge (selvom det er oplagt!), men til gengæld er der et API på vej, det skriver folkene bag i hvert fald på Twitter, så måske der kommer noget til os der.\nIndtil da må vi altså nøjes med den basale søgefunktionalitet.\nTags Mikroblogging, søgning, Tips, topsy, twitter\n← BackTweets – så ved du hvor mange, der twitter om dig → Se tweets om den side du er på – Topsy-bookmarklet til din browser\n1 reply on “Topsy: Se hvem der tweeter om din blog”\nOnline Minds » Se tweets om den side du er på – Topsy-bookmarklet til din browsersays:\n29. august 2009 at 11:48\n[…] har tidligere skrevet om Twitter-søgemaskinen Topsy, som gør det muligt at se tweets om en speciel […]


Og så gik det op for mig, at jeg er ved at blive gammel | Skalotteløg\nHome Dengang jeg var sjov\tOg så gik det op for mig, at jeg er ved at blive gammel\nDengang jeg var sjovTilfældige tanker\nwritten by Skalotteløg 6. juli 2014\nLørdag aften. Alle andre er på festival, og det er jeg på en måde også. Sidder lunt og trygt – i tørvejr – i min sofa med en isbombe og absolut alkoholfri saftevand og rokker med på Arctic Monkeys, som DR3 har været så søde at vise direkte fra den orange teltdug.\nDet er skønt at sidde der og alligevel være til festival. Lækker musik – måske er lyden endda bedre på tv’et end i virkeligheden, selvom jeg mangler at kunne mærke bassen i kroppen – og så slipper jeg for at den stive stodder bag mig, der hælder halvdelen af sin øl i nakken.\nOg så er det, jeg bliver ramt af en strøm af følelser. Først var det glæde over at se de britiske typer trykke den af på scenen. Også selvom det betyder læderjakke og slikhår på ægte Grease-manér (er det på vej til at blive in igen? I hope not…)\nDa kameraet panorerer ud over den hoppende, berusede forsamling rammer misundelsen mig. Det har været mig! Og det var så fedt at stå der dengang for otte år siden!\nOg så slår det mig – shit! Det er otte år siden, jeg var på min sidste Roskilde Festival. Og så føler jeg mig pludselig temmelig gammel.\nJeg har ofte haft lyst til at tage afsted igen, men så er det, jeg tænker tilbage på oplevelsen dengang i 2006. Som faktisk var første gang, Arctic Monkeys spillede på Roskilde.\nJeg var fattig, så valgte at være flaskesamler i tre dage for Folkekirkens Nødhjælp, som så til gengæld betalte min festvalbillet. Og ikke bare almindelig flaskesamler, næææeh. Områdeleder! Hvilket betød, at jeg skulle sætte det gode eksempel for de otte andre, jeg havde ansvaret for at holde øje med.\nHvilket betød, at jeg overhovedet ikke drak i tre dage, for det var ikke just det, jeg havde lyst til efter otte timer med røven i vejret i steghed sol og udsigten til at skulle stå tidligt op næste morgen. Allerede dér var jeg ved at være gammel.\nFordi promillen var lav, føltes nattetemperaturen også lav, så jeg pakkede mig ind i tre trøjer, to par bukser, sovepose og tæppe bare for at få mine tænder til at stoppe med at klapre, så jeg kunne falde i søvn.\nOm morgenen var der noget nær 40 grader i mit lille telt, så der væltede jeg ud, så snart jeg kom til live. Og det resulterede selvfølgelig hurtigt i, at jeg blev snottet.\nSå efter tre dage, hvor jeg kun havde hørt musik, mens jeg arbejdede foran scenen, overhovedet ikke havde drukket med mine venner, men til gengæld var blevet klappet så mange gange i røven, at den røde farve fra sprængte blodkar på ballen matchede mine solskoldede skuldre, valgte jeg at tage hjem. Tidligt. Søndag morgen. (Og missede så i øvrigt Arctic Monkeys, som spillede om aftenen. Men jeg orkede bare ikke mere!)\nSå hvornår skete det? Hvornår blev jeg for gammel til at drikke mig fuld, kysse på tilfældige mænd og rulle mig i urinstøvet, når jeg sad på hug for at tisse, men var så fuld, at jeg væltede forover?\nEt sted mellem 2002, hvor jeg var på min første festival, og så 2006, hvor jeg svor, at jeg aldrig ville komme igen. Siden da har jeg drømt om at tage afsted hvert eneste år. Men mageligheden har holdt mig hjemme.\nOm fem måneder, regner jeg med, kommer der et barn til verden, og så er det for alvor slut med at være ung med de unge. Det er skide skræmmende, for jeg er ikke klar til at forlade drømmen om, at jeg er sådan en, der trives med urinstøv, fedtet hår og tilfældige knald.\nSå derfor har jeg lavet en hurtig liste, som skal få mig til at huske på, hvorfor det er bedre at være nær de 30 frem for nær den orange scene:\nØllerne er kolde! Jeg behøver ikke at slå mig til tåls med en fuldlunken Hansa pils, når jeg har råd til at købe en iskold Carlsberg.\nJeg kan stadig gå til koncert og skrige som en teenager! …når fx Backstreet Boys giver koncert, og jeg mindes den gode tid, hvor de store problemer gik ud på, om man måtte blive ude til 23.00 eller 23.30. Og så gå hjem igen og sove i min seng. Okay, slet ikke det samme, men psykologisk er det et vigtigt punkt på den her liste!\nJeg bestemmer selv min spærretid! Jævnfør ovenfor. At der så ikke er nogen grund til natteroderi længere, behøver vi jo ikke at fokusere på.\nJeg har en bil! Skulle jeg endelig til Roskilde, så kunne jeg køre dertil frem for at tage Urinekspressen, som bumle-festivaltoget blev døbt.\nUrgh, kan ikke komme på flere. Og i virkeligheden er det nok kun den første, der rigtig tæller som et plus.\nJeg må gå i tænkeboks og finde ud af, hvorfor det er bedre at blive ældre. Og hvis nogen har nogle gode inputs, så hører jeg meget gerne fra jer ;)\nMå se smerten i øjnene\nOg så gik det op for mig, at jeg er ved at blive gammel was last modified: juli 6th, 2014 by Skalotteløg


Dansk Blindesamfund: Regeringens stort anlagte udspil løser ikke problemerne for blinde og svagsynede | Dansk Blindesamfund\nDansk Blindesamfund: Regeringens stort anlagte udspil løser ikke problemerne for blinde og svagsynede\n19.5.2022 10:44:03 CEST | Dansk Blindesamfund\nLandsformand i Dansk Blindesamfund Ask Abildgaard.\nDe seneste to år har regeringen arbejdet med sin evaluering af det specialiserede socialområde, der skulle danne grundlag for omfattende og markante forandringer for hele handicapområdet i al almindelighed og for det enkelte menneske i særdeleshed. Efter mange måneders venten er evalueringen endelig blevet offentliggjort, og resultatet er forbavsende tyndt. Samtidig er ambitionerne i regeringens udspil skuffende lave, og de lever slet ikke op til de forventninger, der de seneste to år er blevet bygget op.\nLandsformand i Dansk Blindesamfund Ask Abildgaard er ærgerlig over evalueringens resultater såvel som regeringens udspil. Dansk Blindesamfund har taget del i arbejdet med evalueringen og påpeget, at kvaliteten i den støtte og rehabilitering blinde og svagsynede får, svinger voldsomt fra kommune til kommune. Efter Dansk Blindesamfunds opfattelse tænker kommunerne mere i økonomi end i relevante synsfaglige tilbud, og det ændrer regeringens udspil ikke grundlæggende på. Med det system, som regeringen foreslår, vil eksperternes anbefalinger fortsat kun være vejledende.\n- Alle 98 kommuner har ikke en højtspecialiseret viden om relevant rehabilitering til synshandicappede. Udgangspunktet for evalueringen var blandt andet at finde ud af, om kommunerne var de bedste til at løse opgaven. Efter vores vurdering kan landets kommuner ikke have tilstrækkelig faglig ekspertise om så lille en handicapgruppe som blinde og svagsynede. Vi mener, at store dele af synshandicapområdet med fordel kan flyttes til regionerne, men en sådan opgaveflytning tager regeringens udspil overhovedet ikke fat på, siger Ask Abildgaard og fortsætter:\n- Med evalueringen og regeringens skuffende udspil forpasser man muligheden for at gribe fat om nældens rod, og det er nedslående.\nRegeringen vil nu indkalde til forhandlinger, og Dansk Blindesamfund appellerer indtrængende til politikerne om at tænke i mærkbare løsninger. På synsområdet vil det være klogt at lade regionerne overtage udredning og visitering af borgere med et synshandicap. Og de skal forpligtes på nationale standarder, så vi som samfund sikrer, at blinde og svagsynede får relevant hjælp og støtte baseret på den bedste, højtspecialiseret viden.\n- Vi ønsker en struktur, hvor de økonomiske incitamenter til at reducere i kvaliteten eller til at undlade at indhente synsfaglig viden i sagsbehandlingen minimeres. Vi ønsker en struktur, hvor det er et krav, at sager udredes i et synsfagligt miljø. Det kunne passende ske regionalt baseret på national viden, siger Ask Abildgaard.\nSiden strukturreformen i 2007 har kvaliteten på synsområdet desværre taget et markant dyk, efter at kommunerne overtog rehabiliteringsopgaven fra amterne. Det er Rigsrevisionens nylige kritik af forvaltningen af handicapområdet samt ministeriets tilsyn et tydeligt bevis på. Men politikerne kan stadig nå at tage livtag med nutidens kludetæppe af tilfældige løsninger, som mange blinde og svagsynede farer vild i. Dansk Blindesamfund mener, at det er på tide, at man finder de gode løsninger og sikrer, at mennesker med et synshandicap får den rigtige og bedste hjælp og støtte, første gang de mødes af systemet.\n20 synshandicappede får legater til at dyrke det aktive liv7.6.2022 10:16:25 CEST | Pressemeddelelse\nLegatuddelingen finder sted fredag den 10. juni klokken 12 på Fuglsangcentret i Fredericia.\nHistorisk: Blinde og svagsynede kan gå alene i stemmeboksen9.5.2022 13:17:14 CEST | Pressemeddelelse


NYDELSE OG ESKAPISME — I DO ART\nJeg ved ikke noget om computerspil. Jeg ved ikke, om de kan ændre verden. For at ændre dette deltog jeg i januar i IMPACT, en game jam og -konference om computerspil i Viborg, arrangeret af The Animation Workshop, Games for Change Europe og Game Hub Scandinavia i samarbejde med SYBO Games.\nFørste dag bestod af oplæg fra i alt femten internationale VR-, animations- og computerspils professionelle, som præsenterede deres værker og individuelle vision for, hvordan computerspil, herunder animation, VR og AR, kan ændre verden. De efterfølgende to dage samlede game jam-deltagerne sig i grupper og skabte, under vejledning af oplægsholderne, fire computerspil, herunder to i VR, der på forskellig vis bearbejdede weekendens tema; havforurening. Afslutningsvis udkårede juryen en vinder, der modtog en billet til Nordic Game Conference, hvor en repræsentant fra holdet kunne få lov til at præsentere produktet for et nordisk netværk.\nJeg ved nu lidt mere om computerspil. Om de kan ændre verden, ved jeg dog stadig ikke. Men jeg ved heller ikke, om jeg synes, computerspil skal ændre verden. Samme holdning har jeg, når det kommer til mit eget fagfelt, teater.\nLigesom med teatret, er det der gør mig nysgerrig ved computerspil, forførelsen og eskapismen. At få lov til at forsvinde ind i en anden verden og glemme virkeligheden fuldstændigt. Jeg bedømmer rent faktisk en forestilling ud fra, i hvor vid en udstrækning jeg glemte den virkelige verden. Ja, jeg har urene intentioner. Jeg ønsker at glemme og forføres, jeg ønsker at få fri fra virkeligheden. Jeg ved godt, at verden er frygtelig, og jeg kan ikke rumme flere informationer eller nye vinkler på, hvor slemt det står til.\nNår jeg skriver en forestilling, tør jeg ikke tro på, at jeg kan ændre verden. Det er ren, gammel, græsk overtro. Det virker for hybris, at ville ændre noget så stort som verden. Men hvis jeg kan ændre verden i en time eller to ved at fremmane en anden virkelighed, føler jeg mig godt i læ for nemesis.\n“De kunstneriske medier, herunder computerspil, skal ikke længere have lov til at slippe afsted med kun at stå ude på sidelinjen og råbe skældsord af virkeligheden. Hvis du synes, virkeligheden er så dum, så prøv at skabe en anden.”\nJeg tror på at skabe et alternativ til vores verden, der ikke nødvendigvis kommenterer direkte på den. Disse ophobninger af alternative virkeligheder har en kvalitet i sig selv, netop fordi de er noget andet end verden. Deres formfuldendthed gør dem urokkelige. De prøver ikke at gøre noget ved noget allerede eksisterende, men er allerede noget i sig selv.\nHvis vi skal være helt ærlige, og det synes jeg, vi skal, så er kunstneriske medier, der vil ændre verden eller gøre verden til et bedre sted, ikke længere det nye. Det er en veletableret genre, der blomstrede op i 00’erne, da de store kriser rasede (terror, finans, klima) og som nu dygtigt har udtjent sin værnepligt. Om denne akutkunst rent faktisk har ændret noget, ved jeg ikke. Måske har den ændret vores tro på, at vi kan ændre noget, og det synes jeg, vi skal tage med os, men dens metode er forældet. De kunstneriske medier, herunder computerspil, skal ikke længere have lov til at slippe afsted med kun at stå ude på sidelinjen og råbe skældsord af virkeligheden. Hvis du synes, virkeligheden er så dum, så prøv at skabe en anden.\nStill fra Octo Trash, VR Game Prototype. Af Basile Mathieu, Sule Serubugo, Anna Harakoulos og Costin Benescu.\nHøjteknologi og urmennesker\nVirtual reality kommer i denne sammenhæng som sendt fra himmelen. Mediet inviterer til totalomsluttende fordybelse, noget vi i den grad har brug for i disse flimrende, forvirrende tider, hvor skærmene blinker til os fra alle sider. VR er en fantastisk mulighed for at skabe monumentale fiktioner og alternative virkeligheder, som vi kan forsvinde ind i. Men eskapismen har selvfølgelig kun effekt, hvis vi kommer tilbage til virkeligheden igen.\nUnder IMPACT konferencens første dag opstod en situation, der for mig blev et smukt eksempel på mødet mellem disse to verdener - den virkelige og den virtuelle. En udvikler af et VR animationsprogram skulle præsentere virksomhedens prototype. Han var iklædt briller og controllers, og bag ham kunne vi følge med i, hvad han så i brillen, og hvad han tegnede i det uendelige, hvide 3D-rum, som han virtuelt befandt sig i. Der var styr på teknikken, og publikum var tydeligvis betagede af det avancerede program. Men han var nervøs, sådan som man ofte er det foran store forsamlinger (især når man skal præsentere prototypen på et program, man har arbejdet på i årevis). Denne nervøsitet ville normalvis ikke kunne skimtes hos en oplægsholder på afstand. Men i dette tilfælde var vi inde i hans verden, og på skærmen fulgte vi hver en bevægelse han gjorde, og det visuelle rum han var i færd med at skabe. Hans hænder rystede som to vilde sommerfugle, mens han prøvede at styre controllerne.\n“Hans hænder rystede som to vilde sommerfugle, mens han prøvede at styre controllerne. Som resultat rystede hele skærmen, så publikum ikke kunne se, hvad der foregik, og han selv knap kunne tegne. En tilskuer spurgte, om det var en teknisk fejl. ”\nSom resultat rystede hele skærmen, så publikum ikke kunne se, hvad der foregik, og han selv knap kunne tegne. En tilskuer spurgte, om det var en teknisk fejl i programmet. Episoden blev for mig et rørende billede på denne tid, hvor teknologisk udvikling konstant accelerer og optimeres, mens vores stakkels, urgamle menneskekroppe endnu ikke formår at følge med vores egne skabningers rivende udvikling og kontrollere selv de mest basale følelser, - eller tekniske fejl skulle vi måske hellere kalde dem.\nDenne brutale invasion af krop og virkelighed midt i det virtuelle paradisets have blev for mig et vigtigt moment i løbet af weekenden. Det mindede mig om mit eget medie, teatret, hvor den menneskelige krop og det fysiske rum altid er en uomgængelig præmis. Det fik mig til at føle mig hjemme i det ellers så fremmede land af computerspil og højteknologi.\nFiktion som renselsesritual\nVirtual reality kan selvfølgelig både være en gave og en forbandelse, afhængigt af hvordan vi vælger at bruge mediet. Jeg mener, at det bruges bedst til at skabe fiktioner og løfte niveauet af historiefortælling, så vi når at føle os totalinkluderede i en anden verden, før vi rejser hjem til virkeligheden.\nVi bør glemme virkeligheden fuldstændigt, så længe vi er omsluttet af fiktionen. Men vi bliver selvfølgelig nødt til at komme tilbage til virkeligheden, når fiktionen er endt, fordi det der sker med os, når vi kommer tilbage, er en vigtig proces. Det er her, det sker, så at sige. Jo mere forskellig fra virkeligheden, jo mere monumental og omsluttende fiktionen er, jo mærkeligere og nyere vil den virkelige verden se ud, når vi forlader teatersalen eller tager VR-brillerne af. Det er i dette øjeblik, hvor virkeligheden pludselig er blevet fremmed, at der sker noget med os. Noget der får os til at være og måske handle anderledes i verden.\nVi har været så langt inde i en anden verden, at vi pludselig begynder at sætte spørgsmålstegn ved den virkelige. Vi er blevet præsenteret for en anden mulighed og er dermed blevet bevidste om, at andre virkeligheder er mulige. Dette betyder dog ikke, at vi skal følge "den svenske model" og kun skabe utopier. Vi har ligeså meget, hvis ikke mere, brug for dystopierne.\n“Jo mere forskellig den oplevede fiktion er fra virkeligheden, jo mærkeligere og mere anderledes er den verden, som den enkelte spiller eller tilskuer efterfølgende sættes i stand til at forestille sig.”\nForfattere eller computerspilsudviklere skal være dem, der konkret skaber nye forslag til, hvordan virkeligheden bør være. Fiktionens største mål er derimod at sætte tilskueren eller spillerens egen fantasi i gang. Fiktionen skal nære den enkeltes evne til at forestille sig verden anderledes. Jo mere forskellig den oplevede fiktion er fra virkeligheden, jo mærkeligere og mere anderledes er den verden, som den enkelte spiller eller tilskuer efterfølgende sættes i stand til at forestille sig.\nTeaterforestillingen eller computerspillet skal være en form for renselsesritual, hvor vi renses for virkeligheden ved at opleve en anden. Det svarer til at sove (og drømme) og så vågne op og se verden med friske øjne. Hvis vi ikke får lov til at komme ned i underbevidstheden, som er det sted, hvor fiktionen trives, bliver vi trætte i bevidstheden. Bevidstheden er allerede på overarbejde i vores samfund. Kunst og computerspil er oplagte muligheder for at få fri fra bevidstheden og dykke ned i det underbevidste. Bevidstheden og virkeligheden skal ikke bearbejdes med bevidsthed og virkelighed, men med underbevidsthed og fiktion. Vi skal lære at bevæge os i alle lag. Bevægelsen mellem det bevidste og det underbevidste er essentiel for vores forståelse af verden. Det er en rejse, der bør tages seriøst.\nAngsten for underbevidstheden\nDet er oplagt at tro, at man lærer mest om det danske samfund og de mennesker, der bor her, ved at tage bus 5A gennem København. Jeg mener, at man lærer mere om Danmark ved at besøge Peru eller rejse igennem Uganda, for så at tage bus 5A gennem København. Da er byen blevet fremmed. Man ser alting, som så man det for første gang. Man forstår, at verden kan se anderledes ud, og at man selv er i stand til at forme den.\nDesværre føles meget teater i dag som at tage bus 5A gennem København. Vi genkender menneskerne, reklamerne og de småproblemer, der måtte opstå mellem passagererne. Vi får ikke fri fra virkeligheden og lov til at komme ned i underbevidstheden og fiktionens sfære. Vi holdes fast i bevidstheden og den verden, vi allerede føler os fangede i. Tilskueren nedtvinges en bitter espresso af virkeligheden, når det hun har mest brug for er at flyde rundt i varm, ukendt mælk og lære en anden verden at kende, før hun skal rejse hjem til bevidstheden og den virkelighed, hvori ting som bus 5A eksisterer.\nSom sagt ved jeg ikke meget om computerspil, men jeg fornemmer, at spilverdenen i højere grad end teater arbejder med fremmede verdener og alternative virkeligheder. Måske kommer det sig af, at computerspil er blevet skabt til mere eskapistiske formål og først for nylig er begyndt også at blive betragtet som kunst. Det er en stor fordel for spilverdenen, når den bevæger sig ind i kunstens sfære, at den har sine rødder i eskapismen og nydelsen.\n“Vi er blevet så forhippede på at redde verden, at målet skygger for metoden. Der bliver ikke taget hånd om værket. Verden skal reddes, og det kan kun gå for langsomt.”\nKunst, i særdeleshed teater, er blevet så virkelighedstungt og fokuseret på at tale til bevidstheden, fordi kunsten er fanget i sin egen idé om, hvad kunst bør være. Vi er blevet så forhippede på at redde verden, at målet skygger for metoden. Der bliver ikke taget hånd om værket. Verden skal reddes, og det kan kun gå for langsomt. Værket er noget, der klaskes sammen, før en aktuel begivenhed mister sin nyhedsværdi og politiske gennemslagskraft.\nVi tror ikke længere på underbevidstheden. Den er for mærkelig, for langsom, den er tvetydig og farlig. Vi tror, at den er lig med dumhed. Vi tror på bevidsthed. Vi tror på at forstå mere, forstå det endnu mere, forstå det igen, forstå det lidt mere denne her gang, indtil vi virkelig har forstået det, og med al vores viden går ud og ændrer verden, og verden bliver ændret, den bliver bedre, og til sidst er den perfekt. Fordi vi oplevede kunst, der fik os til at handle rigtigt? Nej, sådan hænger det desværre ikke sammen.\nEn angst har krøbet sig ind. En angst over at kunsten ikke er nok. Denne angst sætter sig i bevidstheden, vi frygter med bevidstheden, vi handler med bevidstheden, og vi skaber kunst med bevidstheden. Som resultat oplever tilskueren værket med sin bevidsthed. Tilskueren bliver angst. For verdens tilstand, for sin egen handlingslammelse og for kunstens manglende evne til at ændre noget. Angsten er berettiget. Kunst er ikke nok, og den skal heller ikke være nok. Den skal være noget andet.\n“Kære kunst, glem virkeligheden. Alle andre beskæftiger sig allerede med den.”\nDerfor siger jeg; Kære kunst, glem virkeligheden. Alle andre beskæftiger sig allerede med den. Lad os gøre det som er så unikt for netop kunsten, nemlig gennem underbevidstheden at forestille sig andre verdener. Lad os tro på at blot tilstedeværelsen af den kraft som en alternativ virkelighed, en formfuldendt fortælling skaber i verden, er nok i sig selv, nok til at få os til at tro på, at verden er noget, der kan ændre sig.\nEskapismen og nydelsen er ikke farlig\nComputerspil har aldrig på samme måde haft dette pres med at skulle ændre verden. Det er ved at ændre sig nu, og det er fint. Men det er vigtigt, at vi bevarer computerspil som et eskapistisk medie, der taler til vores underbevidsthed og genererer nydelse. Så vi ikke på samme måde, som med andre kunstneriske medier, ender i denne idé om, at vi kun kan forstå kunst og verden gennem vores bevidsthed. Underbevidstheden er ikke farlig. Eskapismen og nydelsen er ikke farlige. De er nødvendige. For vores væren i verden og vores tro på, at vi er en aktiv del af den.\n“Hvis vi oplæres fysisk i troen på, at vi kan ændre noget i den virtuelle verden, kan vi måske oplæres i troen på, at vi også kan ændre noget i den virkelige verden. ”\nComputerspil har derudover den fordel, fremfor teater (medmindre der er tale om interaktivt teater), at man kan handle, eller i hvert fald opleve illusionen af at handle og være en aktiv del af den virtuelle verden, man bevæger sig rundt i. Vi er ikke kun tilskuere til en anden verden, men aktive deltagere i den. Hvis vi oplæres fysisk i troen på, at vi kan ændre noget i den virtuelle verden, kan vi måske oplæres i troen på, at vi også kan ændre noget i den virkelige verden. Faren er selvfølgelig, at de virtuelle handlinger tricker vores hjerner, der ved den gode handling udløser dopamin og giver os en følelse af, at vi allerede har gjort noget, der gør verden bedre. Det er derfor vigtigt, at spillene slipper sin spiller på den rigtige måde, og gør spilleren klar til at genmøde den virkelighed, hvor handlinger gør en reel forskel.\nAt være en blæksprutte\nJeg var meget enig med juryen, der udpegede spillet Octo Trash som weekendens vinder under IMPACT. I VR-spillet oplever man at være en blæksprutte, der med sine fangearme styret med controllers skal forsøge at rense havets bund for det menneskeskrald, der falder ned fra overfladen som helligt skidt fra guderne i himmerig.\nSpillet i sig selv var sjovt nok, men det var ikke selve oprydningshandlingen, der dragede mig, men derimod oplevelsen af at have fangearme. Oplevelsen af at være et andet væsen og ikke bare et hvilket som helst væsen, men den urgamle, evolutionsforfinede, alien-DNA-kodede superbeing blæksprutten.\nDe deltagende grupper havde som bekendt kun haft 48 timer til at udvikle deres program, så det var selvfølgelig begrænset, hvor meget de havde nået at finjustere teknik og æstetik. Men trods den simple visualitet fik jeg rent faktisk følelsen af at have lange tentakler, der hvor mine arme var. Med mere tid til detaljer ville man kunne lave en fantastisk, totalomsluttende oplevelse, hvor man kunne få mulighed for at glemme sin menneskekrop fuldstændigt og give sig helt hen til oplevelsen af at være et andet væsen.\nDet er lige netop den form for nye virkelighedsmøder, som VR kan sætte os i stand til at opleve. Selvom blæksprutteverdenen ikke er fiktiv, men meget virkelig, er den fremmede for os mennesker. Vi kan lære meget om havene ved at besøge dem gennem et blækspruttesyn. Det er denne mulighed for at prøve at være en anden, der er det mest unikke ved virtual reality, der som det første teknologiske medie giver dig lov til at besætte en andens krop. Noget vi mennesker hidtil kun har kunnet i drømme og shamanisme.\n“Vi kan lære meget om havene ved at besøge dem gennem et blækspruttesyn. Det er denne mulighed for at prøve at være en anden, der er det mest unikke ved VR, der som det første teknologiske medie giver dig lov til at besætte en andens krop.”\nOg hvad skal vi så med denne nye superkraft? Vi skal selvfølgelig være en blæksprutte. For mig er det nok. Jeg behøver ikke at spille et spil, der tydeligvis er skabt af mennesker i håb om at få andre mennesker til at tænke over, hvordan de forurener havene. Vi skal ikke pådutte blæksprutterne mennesketræk ved at lade som om, at de rydder havene op. Lad os derimod nærstudere blæksprutteadfærd og kopiere dem ned til mindste detalje, så vi kan komme så tæt som muligt på følelsen af at være en ægte blæksprutte.\nHvis der hele tiden falder skrald ned fra oven, mindes vi konstant om problemet med havforurening, et problem som spillets målgruppe sandsynligvis allerede er bekendt med. Derfor behøver vi ikke minde dem om det. Hvis vi får lov at låne blækspruttekroppen og udforske havene gennem vores ottearmede medie, får vi lov til at forsvinde ind i en anden verden og ned i vores underbevidsthed, hvor der er plads til nydelse. Vi skal have lov til at komme derned uden at mindes om verdens problemer og konstant have vores overjeg aktiveret. Jo mere nydelsesfuld oplevelsen er, jo længere ned i vores nye blæksprutteunderbevidsthed vi bevæger os, jo større bliver kontrasten til den virkelige verden, når vi tager VR-brillerne af.\nNu er vi rejst hjem til bevidstheden, og det er dette moment, efter at oplevelsen er afsluttet, hvor vi ser ned på vores menneskehænder og husker den fysiske følelse af at have tentakler, der er vigtig. En oplevelse som vi nu bliver nødt til at tage stilling til, som de mennesker vi er i virkeligheden. Hér opstår den vigtige forbindelse mellem det oplevede og den virkelige verden. Hér bliver den viden, vi som oplyste individer allerede har om havforurening, nyttig. Det nye, fysiske minde af at være en levende blæksprutte kædes sammen med den gamle viden om, at vi mennesker forurener havene. Dette er det vigtige moment, hvor kimen til handling opstår; I spilleren eller tilskuerens egen evne til at kæde ”fiktionen” sammen med virkeligheden og dernæst tage et valg om at handle, eller ej.\nJeg håber, at mit eget medie, teatret, tør bevæge sig hjem til det sted, hvor det hører til. Og at computerspil tør blive det sted, hvor de er opstået, nemlig i nydelsen og eskapismen.\nAmalie Olesen er dramatiker og uddannet fra Den Danske Scenekunstskole. Amalie har bidraget til idoart.dk siden 2018.\nPublikationer, Fotografi, RejserRIKKE LUNA & MATIAS March 10, 2018 Rikke Luna & Matias, 3 bøger fra bogreolen, Nicky Sparre-Ulrich, Maria Kappel Blegvad, Keld Helmer-Petersen, Michael Utzon, Roulette Russe, Spine Studio\nBiologi, Illustration, Installation, Maleri, Rejser, Skulptur, UdstillingerJOHANNE LYKKE POULSEN March 01, 2018 Johanne Skovbo Lasgaard, Ida Thorhauge, Coline Marotta, Viktoria Wendel Skousen, Johanne Lykke Poulsen, Carlsberg Byens Galleri & Kunstsalon, Carlsberg Byen, New York, Jacob Friis-Holm Nielsen